open-index/open-wikipedia-markdown huggingface dataset:
കാദിശാ സുറിയാനി പള്ളി

ലഘുചിത്രം|കാദിശാ സുറിയാനി പള്ളി, കൊല്ലം
കൊല്ലത്തെ ഒരു പുരാതന സുറിയാനി കൃസ്ത്യൻ പള്ളിയാണ് **കാദിശാ സുറിയാനി പള്ളി**. ബാറോക്ക് ശൈലിയിലാണ് ഇപ്പോൾ കാണുന്ന കൊല്ലം കാദീശാ പളളി നിർമിച്ചിരിക്കുന്നത്.

## ചരിത്രം
1519-ൽ കൊല്ലം തുറമുഖത്തോടു ചേർന്ന് മരുവൻ സബരീശോയുടെ പിൻഗാമികൾ സ്ഥാപിച്ചതാണ് ഈ പള്ളി എന്നു കരുതപ്പെടുന്നു.
## ചുവർ ചിത്രങ്ങളും ശിലാലിഖിതവും

ഈ ദേവാലയത്തിലെ മദ്ബഹായിൽ ചുവർ ചിത്രങ്ങൾ, പേർഷ്യൻകുരിശ്, ശിലാലിഖിതങ്ങൾ, ദേവാലയത്തിന്റെ രൂപഭംഗി തുടങ്ങിയവയെല്ലാം കാണാനാകും. പോർച്ചുഗീസുകാർ അടിച്ചേൽ പ്പിക്കാൻ ശ്രമിച്ച ലാറ്റിനൈസേഷന്റെ അട യാളങ്ങളും അതിനെ പ്രതിരോധിക്കാൻ ആഗ്രഹിച്ച സുറിയാനി പാരമ്പര്യത്തിന്റെ ശക്തമായ സാന്നിധ്യവുമാണ് ഈദേവാലയത്തിലെ ചുവർ ചിത്രങ്ങളിൽ കാണുന്നത് എന്ന് ചുവർ ചിത്രങ്ങളെക്കുറിച്ച് പഠനം നടത്തിയ ഡോ. എം.ജി. ശശിഭൂഷൺ ചൂണ്ടിക്കാട്ടിയിട്ടുണ്ട്.

ഈ പളളിയിലെ മദ്ബഹായിലാണ് ചുവർചിത്രങ്ങൾ ആലേഖനം ചെയ്തിട്ടുളളത്. മാർ സാപോറിന്റെയും മാർ അഫ്രോത്തിന്റെയും ചിത്രങ്ങൾ മധ്യഭാഗത്തായി കാണാം അവർക്ക് മുകളിലായി മാലാഖമാരാൽ വാഴ്ത്തപ്പെടുന്ന ക്രൂശിതനായ യേശുക്രിസ്തുവിന്റെ തിരുരൂപവും കാണാം. സെന്റ് ജോർജ്ജ്, ഉണ്ണിയേശുവും മാതാവും, സെന്റ് തോമസ്, സെന്റ് പോൾ, സെന്റ് പീറ്റർ എന്നിവരുടെ ചിത്രങ്ങളും മദ്ബഹയുടെ കിഴക്കേ ദി ത്തിയിൽ ആലേഖനം ചെ
യ്തിട്ടുണ്ട്. കുതിരപ്പുറത്തി രുന്നു വ്യാളിയെ കുന്തം കൊണ്ട് കൊല്ലുന്ന ഗീവർ ഗ്ഗീസ് പുണ്യവാളന്റെ ചിത്രം കൂടി മദ്ബഹായുടെ തെ ക്കേഭിത്തിയിൽ കാണാം . കുതിരകളുടെ ദിശ
കൾ രണ്ടു ചിത്രങ്ങളിലും വ്യത്യസ്ഥമായാണ് ചിത്രീകകരിച്ചിട്ടുളളത്. കാവി ചുവപ്പാണ് പ്രധാന വർണ്ണം. കറുപ്പ്, കറുപ്പ് കലർന്ന നീല, പച്ച, മഞ്ഞ, എന്നീ വർണ്ണങ്ങളും ചിത്രങ്ങൾക്കായി ഉപ യോഗിച്ചിട്ടുണ്ട് ക്വാസി ഫ്രെസ്കൊ എന്ന് വിശേഷിപ്പിക്കാ വുന്ന സാങ്കേതിക രീതിയാണ് ഇതിനായി തിരഞ്ഞെടുത്തിരി ക്കുന്നത്. സിറിയയിൽ നിന്നുളള ഒരു പുരോഹിതന്റെ നിർ ദ്ദേശാനുസരണം നാട്ടുകാരനായ ഒരു കലാകാരൻ വരച്ചതാ വാം ഈ ചിത്രങ്ങൾ. നേർത്ത ചുണ്ടുകളാണ് വിശുദ്ധ മാതാവി നും മാലാഖമാർക്കും. വി. മാതാവിന്റെയും മാർ സാപോറിന്റെ യും മാർ അഫ്രോത്തിന്റെയും വേഷവിധാനങ്ങൾ ചിത്രീകരണ കാലം കണ്ടെത്താൻ സഹായിക്കുന്നു.  സെന്റ് തോമസ്, സെന്റ് പീറ്റർ, സെന്റ് പോൾl, സെന്റ് ജോർജ് എന്നിവരുടെ ചിത്രങ്ങൾക്കും കന്യക മറിയാമിനോടൊപ്പമുളള ഉണ്ണിയേശുവിന്റെ ചിത്രത്തിനും വളരെ പ്രാധാന്യമുണ്ട്.

## അവലംബം


വർഗ്ഗം:കൊല്ലം ജില്ലയിലെ ക്രിസ്ത്യൻ പള്ളികൾ
നമുചി

നമുചി (നമുകി എന്നും അറിയപ്പെടുന്നു), ഹിന്ദു പുരാണങ്ങളിൽ ഒരു അസുരനാണ് (രാക്ഷസൻ). റിഗ്വേദത്തിലും പിന്നീട് മഹാഭാരതത്തിലും മറ്റു പുരാണങ്ങളിലും അദ്ദേഹത്തിന്റെ ജീവിതത്തെയും മരണത്തെയും കുറിച്ചുള്ള വ്യത്യസ്ത വിവരണങ്ങൾ നൽകിയിട്ടുണ്ട്. നമുചി പലപ്പോഴും മറ്റ് ശക്തരായ അസുരന്മാരുമായി ബന്ധപ്പെട്ടിരിക്കുന്നു, കൂടാതെ ദേവന്മാരുടെ, പ്രത്യേകിച്ച് ഇന്ദ്രന്റെ എതിരാളിയായി ചിത്രീകരിക്കപ്പെടുന്നു.

## ഇതിഹാസം
നമുചി മഹാഭാരതത്തിൽ പരാമർശിക്കപ്പെട്ട ഒരു ഉഗ്രനായ രാക്ഷസനാണ്. പ്രജാപതി കശ്യപന്റെയും ദാനുവിന്റെയും മകനായിരുന്നു അദ്ദേഹം. ദേവന്മാരെ പലപ്പോഴും അവരുടെ പ്രപഞ്ച യുദ്ധങ്ങളിൽ എതിർത്തിരുന്ന ദൈത്യരുടെയും ദാനവരുടെയും സഹോദരനായിരുന്നു അദ്ദേഹം. അസുരന്മാർക്കിടയിൽ അദ്ദേഹത്തിന്റെ സ്ഥാനം വളരെ വലുതായിരുന്നു, ദേവന്മാരുടെ രാജാവായ ഇന്ദ്രന് പോലും അദ്ദേഹത്തെ പരാജയപ്പെടുത്താൻ കഴിഞ്ഞില്ല.

ദേവന്മാരും അസുരന്മാരും തമ്മിലുള്ള ഒരു മഹായുദ്ധത്തിൽ, നമുചി ദേവന്മാർക്കെതിരെ ഒരു വലിയ സൈന്യത്തെ നയിച്ചു. ഇന്ദ്രൻ എണ്ണമറ്റ അസുര യോദ്ധാക്കളെ വധിച്ചു. എന്നിട്ടും നമുചി എല്ലാ ആക്രമണങ്ങൾക്കും അതീതനായി തുടർന്നു. നമുചി സൂര്യരശ്മികളിലേക്ക് പിൻവാങ്ങി, കാരണം സൂര്യരശ്മികൾ അദ്ദേഹത്തെ സംരക്ഷിച്ചു.

എന്നിരുന്നാലും, ഇന്ദ്രൻ അദ്ദേഹത്തെ കണ്ടെത്തി. നമുചി  അദ്ദേഹത്തെ അമർത്യനാക്കി മാറ്റുന്ന ഒരു ഉടമ്പടി നിർദ്ദേശിച്ചു. വടികൊണ്ടോ വില്ലുകൊണ്ടോ ഇന്ദ്രന്റെ കൈപ്പത്തികൊണ്ടോ മുഷ്ടികൊണ്ടോ തന്നെ കൊല്ലരുതെന്ന് അദ്ദേഹം പറഞ്ഞു. പകലോ രാത്രിയോ, നനഞ്ഞതോ ഉണങ്ങിയതോ ആയ ഒന്നിനാലും തന്നെ കൊല്ലാൻ കഴിയില്ലെന്ന് അദ്ദേഹം വീണ്ടും തറപ്പിച്ചു പറഞ്ഞു. സുര പാനീയം(ഒരു തരം മധ്യം) കുടിച്ച് ലക്ക് കേട്ട ഇന്ദ്രൻ ഒടുവിൽ സമ്മതിച്ചു.

ഈ ഉറപ്പോടെ, സൂര്യരശ്മികളിൽ നിന്ന് നമുചി പുറത്തേക്ക് വന്നു. ചില വിവരണങ്ങളിൽ, പുറത്തു വന്ന നമുചി സ്വന്തം ശക്തിയാൽ, സുര മധ്യൗവും സോമ മധ്യവും കുടിച്ച് കിറുങ്ങിയിരിക്കുന്ന ഇന്ദ്രന്റെ ശക്തി മുഴുവനായി വലിച്ചെടുത്തു എന്ന് പറയുന്നു. പെട്ടെന്ന് ദുർബലനും നിരാശനുമായ ഇന്ദ്രൻ അശ്വിനികളുടെയും സരസ്വതി ദേവിയുടെയും സഹായം തേടി. താൻ വാക്ക് പാലിച്ചുപോയല്ലോ എന്ന് അദ്ദേഹം വിലപിച്ചു.

അവരുടെ മാർഗനിർദേശപ്രകാരമാണ് ഇന്ദ്രൻ ഉടമ്പടിയുടെ വ്യവസ്ഥകൾ നമുച്ചിക്കെതിരെ തന്നെ കൊണ്ടുവരാൻ ഒരു വഴി കണ്ടെത്തിയത്. ഇന്ദ്രൻ സന്ധ്യ വരെ കാത്തിരുന്നു, അത് പൂർണ്ണമായും പകലോ പൂർണ്ണമായും രാത്രിയോ അല്ല. നമുചി വീണ്ടും കടൽത്തീരത്ത് കുടുങ്ങി, അവനെ ഇന്ദ്രൻ കുടുക്കി. പൂർണ്ണമായും നനഞ്ഞതോ പൂർണ്ണമായും വരണ്ടതോ അല്ലാത്ത ഒരു വസ്തു കടൽ നുരയാണ്. നാമുചിയെ ഇന്ദ്രൻ ആ പദ കൊണ്ട് ശ്വാസംമുട്ടിച്ച്‌ . ഈ വിചിത്രമായ ആയുധം ഉപയോഗിച്ച് അദ്ദേഹം നമുചിയുടെ തല മുറിച്ചുകളയുകയും ചെയ്തു.

കശ്യപ പുത്രനായ നമുചിയെ ബ്രാഹ്മണനായി കണക്കാക്കി, അദ്ദേഹത്തെ കൊന്നതിലൂടെ ഇന്ദ്രൻ ബ്രഹ്മഹത്യ എന്ന പാപമാണ്  ചെയ്തത്. നമുചിയുടെ ഛേദിക്കപ്പെട്ട തല ലോകമെമ്പാടും ഇന്ദ്രനെ പിന്തുടർന്നു.

ഒടുവിൽ, ഇത് സഹിക്കാൻ കഴിയാതെ ഇന്ദ്രൻ ബ്രഹ്മാവിന്റെ ഉപദേശം തേടി, ബ്രഹ്മാവ് ഇന്ദ്രനോട് ചില ശുദ്ധീകരണ കർമ്മങ്ങൾ  ചെയ്യാൻ നിർദ്ദേശിച്ചു. അരുണസംഗമം എന്നറിയപ്പെടുന്ന പുണ്യ നദികളുടെ സംഗമസ്ഥാനത്ത് സ്നാനം ചെയ്യാൻ ഇന്ദ്രനോട് പറഞ്ഞു. കൽപ്പന പാലിച്ചുകൊണ്ട് അദ്ദേഹം പുണ്യജലത്തിൽ മുങ്ങി, അവിടെ ബ്രഹ്മഹത്യയുടെ പാപം കഴുകി കളഞ്ഞു. അന്നുമുതൽ, അരുണസംഗമം ഒരു തീർത്ഥാടനകേന്ദ്രമായി കണക്കാക്കപ്പെട്ടു.

## അവലംബം
വിഷ്ണുപുരം ശരവണൻ

ഒരു തമിഴ് എഴുത്തുകാരനും കഥാകാരനും നിരൂപകനും, പത്രാധിപരും കവിയുമാണ്  വിഷ്ണുപുരം ശരവണൻ എന്ന പേരിലെഴുതുന്ന ശരവണൻ (ജനനം : 20 മേയ് 1979). ഒറ്റൈ ചിറകു ഓവിയ എന്ന കൃതിക്ക് ബാലസാഹിത്യത്തിനുള്ള കേന്ദ്ര സാഹിത്യ അക്കാദമി പുരസ്കാരം ലഭിച്ചിട്ടുണ്ട്.

## ജീവിതരേഖ
1979 മെയ് 20 ന് തമിഴ്‌നാട്ടിലെ തിരുവാരൂർ ജില്ലയിലെ വിഷ്ണുപുരത്ത് ജനിച്ച അദ്ദേഹം പത്രപ്രവർത്തനത്തിൽ ഡിപ്ലോമ നേടിയിട്ടുണ്ട്, ഇംഗ്ലീഷിലും പ്രാവീണ്യമുള്ളയാളാണ്. പത്രപ്രവർത്തകനായ അദ്ദേഹത്തിന് 14 വർഷത്തെ മാധ്യമ പരിചയമുണ്ട്, കൂടാതെ തെഞ്ചിട്ടു പോലുള്ള ജനപ്രിയ കുട്ടികളുടെ മാസികകളിൽ പ്രവർത്തിച്ചിട്ടുണ്ട്. നാല് നോവലുകൾ, ഒമ്പത് ചെറുകഥാ സമാഹാരങ്ങൾ, കുട്ടികൾക്കായുള്ള ഒരു പുസ്തകം എന്നിവയുൾപ്പെടെ 18 പ്രസിദ്ധീകരിച്ച കൃതികൾ അദ്ദേഹത്തിന്റെ പേരിലുണ്ട്. അദ്ദേഹത്തിന്റെ കഥാ പുസ്തകമായ കൈരു അദ്ദേഹത്തിന് നിരവധി അംഗീകാരങ്ങൾ നേടിക്കൊടുത്തു, കൂടാതെ രണ്ട് ലക്ഷത്തിലധികം കോപ്പികൾ വിറ്റഴിക്കപ്പെട്ടു. തമിഴ്‌നാട് പ്രോഗ്രസീവ് റൈറ്റേഴ്‌സ് ആൻഡ് ആർട്ടിസ്റ്റ്സ് അസോസിയേഷൻ ഉൾപ്പെടെ നിരവധി സംഘടനകളിൽ നിന്ന് മികച്ച ബാലസാഹിത്യ അവാർഡുകൾ അദ്ദേഹത്തിന് ലഭിച്ചിട്ടുണ്ട്.
## കൃതികൾ
* ഒറ്റൈ ചിറകു ഓവിയ
## പുരസ്കാരങ്ങൾ
* ബാലസാഹിത്യത്തിനുള്ള കേന്ദ്ര സാഹിത്യ അക്കാദമി പുരസ്കാരം (2024)
## അവലംബം


വർഗ്ഗം:തമിഴ് സാഹിത്യകാരന്മാർ
വർഗ്ഗം:കേന്ദ്ര സാഹിത്യ അക്കാദമിയുടെ ബാലസാഹിത്യ പുരസ്‌കാരം ലഭിച്ചവർ
ഒറ്റൈ ചിറകു ഓവിയ

ലഘുചിത്രം|ഒറ്റൈ ചിറകു ഓവിയ കവർ
വിഷ്ണുപുരം ശരവണൻ രചിച്ച കുട്ടികൾക്കായുള്ള ഒരു തമിഴ് ഫാന്റസി നോവലാണ് **ഒറ്റൈ സിരാഗു ഓവിയ**. സ്കൂൾ വാർഷികാഘോഷത്തിനായി തയ്യാറെടുക്കുന്ന ഏഴാം ക്ലാസ് വിദ്യാർത്ഥിനിയായ ഓവിയയുടെ കഥയാണ് ഇത് പറയുന്നത്. സുഹൃത്തുക്കളുടെ സഹായത്തോടെ, ഇലകൾ, തൂവലുകൾ തുടങ്ങിയ പ്രകൃതിദത്ത ഉൽപ്പന്നങ്ങൾ ഉപയോഗിച്ച് അവൾ ഒരു വസ്ത്രം സൃഷ്ടിക്കുന്നു, അത് ധരിക്കുമ്പോൾ അവൾക്ക് പറക്കാനുള്ള അമാനുഷിക ശക്തി നൽകുന്നു. ഈ മാന്ത്രികതയിലൂടെ, മറഞ്ഞിരിക്കുന്ന കാര്യങ്ങൾ കണ്ടെത്താൻ അവൾക്ക് കഴിയും. യാത്രയ്ക്കിടെ, അവളും കൂട്ടുകാരും പരിസ്ഥിതി പ്രശ്നങ്ങൾ കണ്ടെത്തുകയും ജില്ലാ കളക്ടറുടെ മുന്നിൽ ഒരു മാജിക് ഷോ അവതരിപ്പിക്കുകയും ചെയ്യുന്നു, ഇത് വളരെയധികം കരഘോഷം നേടുന്നു. സൗഹൃദപരമായ ഭാഷയിലും ആകർഷകമായ ശൈലിയിലും എഴുതിയ ഈ നോവൽ, മാന്ത്രിക സംഭവങ്ങളുടെ ഒരു പരമ്പര അനാവരണം ചെയ്തുകൊണ്ട് യുവ വായനക്കാരെ ആകർഷിക്കുന്നതിനൊപ്പം പ്രകൃതിയുടെ ഘടകങ്ങളുമായി ബന്ധപ്പെടാൻ അവരെ പ്രാപ്തരാക്കുന്നു.  
## പുരസ്കാരങ്ങൾ
* ബാലസാഹിത്യത്തിനുള്ള കേന്ദ്ര സാഹിത്യ അക്കാദമി പുരസ്കാരം
## അവലംബം


വർഗ്ഗം:തമിഴ് നോവലുകൾ
വർഗ്ഗം:കേന്ദ്ര സാഹിത്യ അക്കാദമിയുടെ ബാലസാഹിത്യ പുരസ്‌കാരം ലഭിച്ച കൃതികൾ
വെബ്സൈറ്റ് ഫൂട്ടർ

വെബ് ഡിസൈനിൽ, ഒരു വെബ്സൈറ്റിന്റെ താഴത്തെ ഭാഗമാണ് **ഫൂട്ടർ**. ഇന്റർനെറ്റിലുടനീളമുള്ള നിരവധി വെബ്സൈറ്റുകളിൽ ഇത് ഉപയോഗിക്കുന്നു. ഫൂട്ടറുകളിൽ എഴുത്തുകൾ, ചിത്രങ്ങൾ, കണ്ണികൾ എന്നിവയുൾപ്പെടെ ഏത് തരത്തിലുള്ള എച്.ടി.എം.എൽ. ഉള്ളടക്കവും അടങ്ങിയിരിക്കാം.

എച്ച്.ടി.എം.എൽ. 5-ലാണ് `&#x3C;footer>` എലമെന്റ് ആദ്യമായി അവതരിപ്പിക്കപ്പെട്ടത്.

സാധാരണയായി പകർപ്പവകാശം, സൈറ്റ്മാപ്പുകൾ, സ്വകാര്യതാ നയങ്ങൾ, ഉപയോഗനിബന്ധനകൾ, സമ്പർക്ക വിവരങ്ങൾ, വഴികൾ  എന്നിവയാണ് ഫൂട്ടറിൽ ഉൾപ്പെടുത്തുകയോ കണ്ണികൾ വഴി ബന്ധിപ്പിക്കുകയോ ചെയ്യുന്നത്.

ഉപയോഗിക്കാൻ കഴിയാതെ വരുമെന്നതിനാൽ ഇൻഫിനിറ്റ് സ്ക്രോളിംഗ് ഫൂട്ടറുകളുമായി സംയോജിപ്പിച്ച് ഉപയോഗിക്കാൻ കഴിയില്ല.

## അവലംബങ്ങൾ

വർഗ്ഗം:വെബ് ഡിസൈൻ
കുഞ്ഞുകൃഷ്ണൻ പണിക്കർ

മലയാള സിനിമയിലെ ഒരു നടനും തെയ്യം കലാകാരനുമാണ് **കുഞ്ഞുകൃഷ്ണൻ പണിക്കർ**. ന്നാ താൻ കേസ് കൊട്  എന്ന ചിത്രത്തിലൂടെയാണ് അദ്ദേഹം സിനിമയിൽ അരങ്ങേറ്റം കുറിച്ചത്.

## സ്വകാര്യ ജീവിതം
കാസർഗോഡ് ജില്ലയിലെ ചെറുവത്തൂരാണ് കുഞ്ഞുകൃഷ്ണൻ പണിക്കരുടെ സ്വദേശം. പന്ത്രണ്ടാം വയസ്സിൽ തെയ്യം കെട്ടാൻ തുടങ്ങിയ കുഞ്ഞുകൃഷ്ണൻ പണിക്കർക്ക് കൊട്ടാരം വാതുക്കൽ നിന്നും പട്ടും വളയും നൽകി ആദരിച്ചു. സിനിമ കൂടാതെ നാദസ്വര കച്ചേരി, ഗാനമേള, മിമിക്രി തുടങ്ങിയവയാണ് ഇദ്ദേഹത്തിന്റെ തൊഴിൽ മേഖലകൾ.

## ചലച്ചിത്രരംഗത്ത്
രതീഷ് ബാലകൃഷ്ണ പൊതുവാൾ സംവിധാനം ചെയ്ത ന്നാ താൻ കേസ് കൊട്  എന്ന ചിത്രത്തിൽ എസ്.ഐ മധുസൂദനൻ എന്ന കഥാപാത്രത്തെ അവതരിപ്പിച്ചാണ് അദ്ദേഹം സിനിമയിലെത്തിയത്. ഈ വേഷം പരക്കെ ശ്രദ്ധിക്കപ്പെടുകയും ചെയ്തു. പിന്നീട് സുരാജ് വെഞ്ഞാറമൂടിനൊപ്പം മദനോത്സവം, വിനീത് ശ്രീനിവാസന്റെ കൂടെ ഒരു ജാതി ജാതകം എന്നീ ചിത്രങ്ങളിലും വേഷമിട്ടു.

## അവലംബങ്ങൾ


വർഗ്ഗം:തെയ്യം കലാകാരന്മാർ
വർഗ്ഗം:മലയാളചലച്ചിത്ര അഭിനേതാക്കൾ
നാവിഗേഷൻ ബാർ

വിവരങ്ങൾ ലഭിക്കാൻ സന്ദർശകരെ സഹായിക്കാൻ ഉദ്ദേശിച്ചുള്ള ഗ്രാഫിക്കൽ യൂസർ ഇന്റർഫേസിന്റെ ഒരു വിഭാഗമാണ് **നാവിഗേഷൻ ബാർ** അഥവാ **നാവിഗേഷൻ സിസ്റ്റം**. ഓപ്പറേറ്റിംഗ് സിസ്റ്റങ്ങൾ, ഫയൽ ബ്രൗസറുകൾ, വെബ് ബ്രൗസറുകൾ, അപ്ലിക്കേഷനുകൾ, വെബ്സൈറ്റുകൾ, മറ്റ് സമാന യൂസർ ഇന്റർഫേസുകൾ എന്നിവയിൽ നാവിഗേഷൻ ബാറുകൾ ഉൾപ്പെടുത്തി വരുന്നു.

## ഫയൽ ബ്രൗസറുകൾ
[വലത്ത്‌|ലഘുചിത്രം|[തുനാർ|തുനാറിന്റെ നാവിഗേഷൻ ബാർ]]
ഫയൽ സിസ്റ്റത്തിലൂടെ സഞ്ചരിക്കാൻ ഉപയോക്താവിനെ സഹായിക്കുന്നതിനായി ഫയൽ ബ്രൗസറുകൾ നാവിഗേഷൻ ബാർ ഉപയോഗിക്കുന്നു. നാവിഗേഷൻ ബാറുകളിൽ നിലവിലെ പാത, ബ്രെഡ്ക്രംബ്സ് അല്ലെങ്കിൽ ബുക്ക്മാർക്കുകളുടെ പട്ടിക എന്നിവ ഉൾപ്പെടാം.

## വെബ് ബ്രൗസറുകൾ
ഒരു വെബ് ബ്രൗസർ നാവിഗേഷൻ ബാറിൽ ബാക്ക്, ഫോർവേഡ് ബട്ടണുകളും യു.ആർ.എല്ലുകൾ നൽകുന്ന ലൊക്കേഷൻ ബാറും ഉൾപ്പെടുന്നു. മുമ്പ്, നാവിഗേഷൻ ബാറിന്റെ പ്രവർത്തനം ബ്രൗസറിന്റെ ടൂൾബാറിനും അഡ്രസ് ബാറിനും ഇടയിൽ വിഭജിച്ചിരുന്നുവെങ്കിലും ഗൂഗിൾ ക്രോം ഇവ രണ്ടും ലയിപ്പിക്കുന്ന രീതി അവതരിപ്പിച്ചു. 

## വെബ് ഡിസൈൻ
സാധാരണയായി, വെബ്സൈറ്റുകൾക്ക് എല്ലാ പേജുകളിലും ഒരു പ്രാഥമിക നാവിഗേഷൻ ബാറും ചിലപ്പോൾ ദ്വിതീയ നാവിഗേഷൻ ബാറും ഉണ്ടായിരിക്കും. ഈ വെബ്പേജ് വിഭാഗങ്ങളിൽ സൈറ്റിന്റെ ഏറ്റവും പ്രധാനപ്പെട്ട വിഭാഗങ്ങളിലേക്കുള്ള കണ്ണികൾ ഉൾപ്പെടുന്നു. നാവിഗേഷൻ ബാറുകളുടെ പ്രയോഗവും രൂപകൽപ്പനയും വെബ് ഡിസൈനിന്റെയും വെബ് ഉപയോഗക്ഷമതതയുടെയും നിർണായക വശങ്ങളിലൊന്നാണ്.

സാധാരണയായി, നാവിഗേഷൻ ബാറുകൾ ഒരു പേജിന്റെ ഹെഡറിലാണ് കാണപ്പെടുന്നതെങ്കിലും അവയെ ചിലയിടങ്ങളിൽ ഒരു സൈഡ്ബാറിന്റെ രൂപത്തിലും കാണാറുണ്ട്.
പ്രമാണം:Rudy_2008_web_header.png|നാവിഗേഷൻ ബാറുള്ള ഒരു സാധാരണ വെബ്പേജ് ഹെഡർ
പ്രമാണം:Wikipedia_CamelCase_Navigation_Bar.png|വളരെക്കുറച്ചു മാത്രം ദൃശ്യഭംഗി നൽകിയ ഒരു ഹെഡർ  ബാർ
പ്രമാണം:BookManager_navbar_cropped.png|താൾ നാവിഗേഷൻ
തിരശ്ചീനമായിട്ടുള്ള നാവിഗേഷൻ ബാറുകളും ലംബമായിട്ടുള്ള നാവിഗേഷൻ ബാറുകളും പോലെ വ്യത്യസ്ത ആവശ്യങ്ങൾക്കായി വ്യത്യസ്ത തരം നാവിഗേഷനുകളുണ്ട്. ജാവാസ്ക്രിപ്റ്റും മറ്റും ഉപയോഗിച്ചുകൊണ്ടുള്ള ഒരു ചലനാത്മക വെബ്സൈറ്റ് പദ്ധതിക്ക് നാവിഗേഷൻ ബാറുകളെ പ്രതികരിക്കുന്ന രീതിയിൽ രൂപകൽപ്പന ചെയ്യാൻ കഴിയും.

### എച്ച്.ടി.എം.എൽ.5 Nav ടാഗ്

നെറ്റ്‌സ്കേപ്പിന്റെ ചില ആദ്യകാല പതിപ്പുകൾ, വെബ്സൈറ്റുകളിൽ വഴി കാണിക്കുന്നതിനായി ഒരു നാവിഗേഷൻ ബാർ നിർമ്മിക്കാൻ എച്.ടി.എം.എൽ.  ടാഗ് ഉപയോഗിച്ചു. ഇന്ന്,  ടാഗ് ഇതേ ആവശ്യത്തിനായി ഉപയോഗിക്കാവുന്നതാണ്. എച്ച്.ടി.എം.എൽ.5-ൽ നാവിഗേഷൻ ഘടകങ്ങൾ പലപ്പോഴും കണ്ണികളുടെ ഒരു പട്ടിക അടങ്ങിയിരിക്കുന്ന `&#x3C;nav&#x3E;` ടാഗിൽ ഉൾപ്പെടുത്തിയിരിക്കുന്നു.
```html
<nav>
  <ul>
    <li><a href="/">Home</a></li>
    <li><a href="/blog">Blog</a></li>
    <li><a href="/contact">Contact</a></li>
    <li><a href="/about">About</a></li>
  </ul>
</nav>
```


## ഇതും കാണുക

* വെബ് ടെംപ്ലേറ്റ്

## അവലംബങ്ങൾ

വർഗ്ഗം:വെബ് ഡിസൈൻ
വർഗ്ഗം:ഗ്രാഫിക്കൽ യൂസർ ഇന്റർഫേസ് ഘടകങ്ങൾ
ആയിരമ്പല്ലി

ചെങ്കടൽ മുതൽ വടക്കൻ ഓസ്ട്രേലിയ വരെ ഇന്ത്യൻ, ശാന്ത സമുദ്രങ്ങളിൽ കണ്ടുവരുന്ന നങ്ക്  ഇനത്തിൽപ്പെട്ട ഒരിനം ഉവരുനീർ മീനാണ് **ആയിരമ്പല്ലി (Psettodes erumei)**.

## ശരീരപ്രകൃതി
ഈ കുടുംബത്തിലെ മറ്റ് അംഗങ്ങളെ വച്ച് നോക്കുമ്പോൾ, അടിവശത്തെ കണ്ണ് മറ്റ് നങ്കിനങ്ങളിൽ നിന്ന് വ്യത്യസ്തമായി മുഴുവനായും അതിൻ്റെ മേൽവശത്ത് വരാതെ ഇവയുടെ തലയുടെ വരമ്പ് വരെ എത്തിനിൽക്കുന്ന രീതിയിലാണ് ഉള്ളത്. 
മേൽച്ചിറകിന് മുന്നിലായി കൂർത്ത മുള്ളുകൾ ഉള്ളത് ഇവയെ തങ്ങളുടെ അടുത്ത ബന്ധുക്കളിൽ നിന്ന് വ്യത്യസ്തമാക്കുന്നു. ഇവയുടെ മുകൾവശത്ത് ഒന്നിലധികം മങ്ങിയതോ വെള്ള നിറത്തിലുള്ളതോ ആയ വരകൾ കാണുവാൻ കഴിയും.

## വലുപ്പം
പരമാവധി  സെൻ്റിമീറ്റർ വരെ നീളം വയ്ക്കാറുള്ള ഇവയുടെ ശരാശരി നീളം  സെൻ്റിമീറ്റർ മുതൽ  സെൻ്റിമീറ്റർ വരെ ആണ്.  അതിന്റെ കുടുംബത്തിലെ ഏറ്റവും വലിയ അംഗമാണിത്.  ഇതുവരെ പിടിക്കപ്പെട്ടവയിൽ ഏറ്റവും ഭാരം കൂടിയ മീനിന് 9,000 ഗ്രാം തൂക്കമുണ്ടായിരുന്നു.

## പെരുമാറ്റം
രാത്രികാലങ്ങളിൽ മണൽ അല്ലെങ്കിൽ ചെളി നിറഞ്ഞ  അടിത്തട്ടിൽ പുതഞ്ഞിരുന്നാണ് ഇവ  ഇരതേടുന്നത്. ചെറുമീനുകളും മറ്റ് ജലജീവികളും ഇവയുടെ ആഹാരം.  മീറ്റർ (3 ) മുതൽ  മീറ്റർ (328 അടി) വരെ ആഴത്തിലാണ് സാധാരണമായി ഇവ കാണപ്പെടുന്നത്.

## മറ്റ് ഭാഷകളിൽ
* തായ് ഭാഷയിൽ **പ്ല ത ദ്യവ്** (Thai: ปลาตาเดียว, വാച്യ. 'ഒറ്റക്കണ്ണൻ മീൻ'), **പ്ല ചക്ക് പാൻ** (ปลาจักรผาน), **പ്ല ബൈ ഖനുൻ** (ปลาใบขนุน, വാച്യ. 'പ്ലാവില മീൻ'), **പ്ല ന യാക്ക്** (ปลาหน้ายักษ์, വാച്യ. 'യക്ഷമുഖൻ മീൻ'), **പ്ല സീക്ക് ദ്യവ്** (ปลาซีกเดียว, വാച്യ. 'ഒറ്റ വശം മീൻ'), എന്നീ പേരുകളിൽ അറിയപ്പെടുന്നു. 
* ചൈനീസിൽ ഈ മീൻ ** ദായ്റൗജ്യാൻ** (大口鰜, വാച്യ. 'വലിയ വായ് നങ്ക്') എന്നറിയപ്പെടുന്നു.

## അവലംബങ്ങൾ
സൈനോഗ്ലോസസ് ഫെൽഡ്മാനൈ

ശുദ്ധജല ജലാശയങ്ങളിൽ കാണപ്പെടുന്ന ഒരിനം മാന്തളാണ് **സൈനോഗ്ലോസസ് ഫെൽഡ്മാനൈ** (***Cynoglossus*** ***feldmanni***). തായ്‌ലാൻ്റിലെ മെക്കോങ് നദി, ചാവോ ഫ്രായാ നദി എന്നീ നദികളിലും, ലാവോസ്, ബോർണിയോ, സുമാത്ര, കംബോഡിയ എന്നിവിടങ്ങളിലാണ് ഇവ സാധാരണയായി കാണപ്പെടുന്നത്. വേലിയേറ്റ മേഖലയ്ക്ക് വെളിയിൽ ആറുകളുടെയും പുഴകളുടെയും അടിത്തട്ടിലായിട്ടാണ് ഇവ കാണപ്പെടുന്നത്. അവിടെ ഇവ വിവിധയിനം അകശേരുക്കളെ ആഹാരമാക്കുന്നു.

ഏറ്റവും കൂടിയത് 25 സെൻ്റിമീറ്റർ വരെ ഇവയ്ക്ക് നീളം വയ്ക്കാറുണ്ട്.

## അവലംബങ്ങൾ
ഗ്ലൈഫിസ് ഗംഗേറ്റിക്കസ്

ഗംഗയിലും (പദ്മ) ബ്രഹ്മപുത്രയിലും കണ്ടുവരുന്ന വംശനാശം നേരിടുന്ന  ഒരിനം ശുദ്ധജല സ്രാവാണ് **ഗ്ലൈഫിസ് ഗംഗേറ്റിക്കസ്** (***Glyphis gangeticus***). മുഴുവനായും നദികളിൽ കഴിയുന്ന ഇവ, കടലിൽ നിന്ന് ആറുകളിലേക്ക് കടക്കാൻ കഴിവുള്ളതും ഗംഗയിൽ കൂടുതൽ സാധാരണവുമായ ബുൾ ഷാർക്കുമായി (Cacharchinus leucas) പലപ്പോഴും തെറ്റിദ്ധരിക്കപ്പെടാറുണ്ട്. ഇവ വളരെ അപൂർവമായതുകൊണ്ട് ഇവയെ പറ്റി വളരെ കാര്യങ്ങൾ ഇനിയും മനസ്സിലാക്കേണ്ടതുണ്ട്.

## മെയ്യാകൃതിയും വലുപ്പവും
പിറക്കുമ്പോൾ 56 മുതൽ 61 സെൻ്റിമീറ്റർ വരെ നീളമുള്ള (22 മുതൽ 24 ഇഞ്ച് വരെ) ഇവ, ശരാശരി 178 സെൻ്റിമീറ്റർ (70 ഇഞ്ച്) വരെ, കൂടിയത് 204 സെൻ്റിമീറ്റർ (80 ഇഞ്ച്) വരെ നീളം വയ്ക്കാറുണ്ട്.
ഇവയ്ക്ക് മുള്ളുകളില്ലാത്ത രണ്ട്  മേൽചിറകുകളും ഒരു ഗുദച്ചിറകും ഉണ്ട്. ഇവയുടെ കണ്ണുകൾ ഗംഗയിലെ കലങ്ങിയ വെള്ളത്തിനോട് അനുരൂപപ്പെട്ട് വളരെ ചെറുതാണ്. ഇവയ്ക്ക് 32-37 വരെ മേൽ വരിപ്പല്ലുകളും 31-34 വരെ കീഴവരിപ്പല്ലുകളുമാണ് ഉളളത്.

## കാണപ്പെടുന്ന ഇടങ്ങൾ

പേര് സൂചിപ്പിക്കുന്ന പോലെ ഗംഗയിലും കൂടാതെ ഹൂഗ്ലി, ബ്രഹ്മപുത്ര, മഹാനദി എന്നീ ആറുകളിലും ഇവയെ കാണാം. നദികളുടെ മധ്യ ഭാഗത്തും കടലിനോട് ചേരുന്ന ഭാഗത്തും ആണിവ കണ്ടുവരുന്നത്.

## അവലംബങ്ങൾ
കണമ്പ്

മുഗിലിഡേ കുടുംബത്തിൽപ്പെടുന്ന മീനുകളാണ് **കണമ്പ്** എന്നറിയപ്പെടുന്നത്. പൊതുവേ കടൽവെള്ളത്തിലാണിവ കാണപ്പെടുന്നതെങ്കിലും ചില ഇനങ്ങൾ നറുനീരിലും കണ്ടുവരാറുണ്ട്. റോമാ സാമ്രാജ്യത്തിൻ്റെ കാലം മുതൽ മധ്യധരണ്യാഴിക്കടുത്ത യൂറോപ്യൻ നാടുകളിൽ കണമ്പുകൾ ഒരു പ്രധാന ഭക്ഷ്യവിഭവമാണ്. ഈജിപ്തിൽ ഫെസിഖ് എന്നറിയപ്പെടുന്ന ഉപ്പിലിട്ട് ഉണക്കിയെടുത്ത കണമ്പ് വിഭവം ഏറെ പേരുകേട്ടതാണ്. 26 ജനുസ്സുകളിലായി 78-ഓളം തരം മീനിനങ്ങൾ ഈ കുടുംബത്തിലുണ്ട്.

രണ്ട് മേൽച്ചിറകുകൾ, മുക്കോണാകൃതിയിലുള്ള വായ, വിലാവര ഇല്ലായ്മ എന്നിവ മറ്റ് മീനുകളിൽ നിന്ന് ഇവയെ വ്യത്യസ്തങ്ങളാക്കുന്നു. ജൈവാവശിഷ്ടങ്ങളാണ് ഇവയുടെ പ്രധാന ആഹാരം. സങ്കീർണമായ തീൻവകകളുടെ ദഹനത്തിന് ആവശ്യമായ പേശികൾ കൊണ്ട് നിറഞ്ഞ ആമാശയവും അതിന് ചേർന്ന തൊള്ളയും ഇവയ്ക്കുണ്ട്..

## അവലംബങ്ങൾ
അല-ആർച്ച നദി

**അല-ആർച്ച** (, also Аларча) കിർഗിസ്ഥാനിലെ ചുയ് മേഖലയിലെ അലാമുഡൻ ജില്ലയിലൂടെ ഒഴുകുന്ന ഒരു നദിയാണ്. ഇത് കിർഗിസ് അല-ടൂ നിരയുടെ വടക്കൻ ചരിവുകളിൽ നിന്ന് ഉത്ഭവിച്ച് വടക്കൻ ദിശയിലേയ്ക്ക് ഒഴുകി ചുയി താഴ്വരയിലെ ചു നദിയിൽ പതിക്കുന്നു. 78 കിലോമീറ്റർ (48 മൈൽ) നീളമുള്ള അല-ആർച്ച നദിയ്ക്ക് 270  കിലോമീറ്റർ (100 ചതുരശ്ര മൈൽ) വിസ്തൃതിയുള്ള ഒരു നദീതടമുണ്ട്. ഇതിലേയ്ക്കുള്ള ജലം കൂടുതലും എത്തുന്നത് ഹിമാനികളിൽ നിന്നും മഞ്ഞിൽ നിന്നുമാണ്.

## ഗതി
അല ആർച്ച ദേശീയോദ്യാനത്തിലൂടെയും ബിഷ്കെക് നഗരത്തിലൂടെയും നദി ഒഴുകുന്നു. നദീതടത്തിലെ മറ്റ് വാസസ്ഥലങ്ങളിൽ കാഷ്ക-സു, ബെയ്ടിക്, ഓർട്ടോ-സേ, താഷ്-ഡോബോ, മയേവ്ക എന്നിവ ഉൾപ്പെടുന്നു.

## അവലംബം
വർഗ്ഗം:Coordinates on Wikidata
ആഘോഷം

**ആഘോഷം** ഒരു വരാനിരിക്കുന്ന മലയാളം ഭാഷാ സിനിമയാണ്, കലാലയ പശ്ചാത്തലത്തിൽ ഒരുങ്ങുന്ന കഥയുമായി, "Life is all about celebration" എന്ന ടാഗ്‌ലൈനോടെയാണ് ചിത്രം എത്തുന്നത്। ക്യാമ്പസിലെ രസച്ചരടുകൾ കോർത്തിണക്കുമ്പോൾത്തന്നെ അപ്രതീക്ഷിതമായ ചില വഴിത്തിരിവുകളും ഈ ചിത്രം സമ്മാനിക്കുമെന്ന് അണിയറക്കാർ പറയുന്നു। 

## കഥാസാരം
ഒരു കോളേജ് ക്യാമ്പസിലെ വിദ്യാർത്ഥികളുടെ സൗഹൃദം, മത്സരങ്ങൾ, പ്രണയം, ആഘോഷങ്ങളുടെ ആഘോഷത്തിമിർപ്പും ഇവയെല്ലാം ഒത്തുചേരുന്ന കലാലയ പശ്ചാത്തലത്തിലാണ് ഈ ചിത്രം രൂപംകൊള്ളുന്നത്. 

## അഭിനേതാക്കൾ
* നരേൻ
* വിജയരാഘവൻ
* ധ്യാൻ ശ്രീനിവാസൻ
* അജു വർഗ്ഗീസ്
* ജോണി ആന്റണി
* ജെയ്‌സ് ജോസ്
* രഞ്ജി പണിക്കർ
* റോസ്മിൻ
* ബോബി കുറിയൻ
* ഷാജു ശ്രീധർ
* മഖ്ബൂൽ സൽമാൻ
* കോട്ടയം രമേശ്
* കൈലാഷ്
* ദിവ്യദർശൻ
* റുഷിൻ ഷാജി കൈലാസ്ഷാ (ഷാജി കൈലാസിന്റെ മകൻ)
* നിഖിൽ രഞ്ജി പണിക്കർ (രഞ്ജി പണിക്കരുടെ മകൻ)
* ഡോ. ലിസി കെ. ഫെർണാണ്ടസ്
* വിജയ് നേല്ലിസ്
* നാസർ ലതീഫ്
* ദിനി ഡാനിയേൽ
* ടൈറ്റസ് ജോൺ
* ജോയ് ജോൺ ആന്റണി
* അഞ്ജലി ജോസഫ്
* ജെൻസ് ജോസ്
* നിരവധി പുതുമുഖങ്ങൾ

## നിർമ്മാണം
ഡോ. ലിസി കെ ഫെർണാണ്ടസ്, ഡോ. പ്രിൻസ് പ്രോസി ഓസ്ട്രിയ, ഡോ. ദേവസ്യ കുര്യൻ (ബാംഗ്ലൂർ), ജെസി മാത്യു (ദുബായ്), ലൈറ്റ് ഹൗസ് മീഡിയ യുഎസ്എ, ജോർഡിമോൻ തോമസ് (യുകെ), ബൈജു എസ് ആർ (ബാംഗ്ലൂർ) എന്നിവർ ചേർന്നാണ് സിനിമ നിർമിക്കുന്നത്. വർ​ഗീസ് തോമസ് (യുഎഇ), സിബി മാണി കുമാരമം​ഗലം(ഇറ്റലി), ബേബിച്ചൻ വർ​ഗീസ് (ഓസ്ട്രേലിയ) എന്നിവരാണ് എക്സിക്യൂട്ടീവ് സപ്പോർട്ടേഴ്സ്.

## വികസനം
ഡോ. ലിസി കെ. ഫെർണാണ്ടസ് രചിച്ച ഈ ചിത്രത്തിന്റെ കഥ ഒരു സുന്ദരമായ ക്യാമ്പസ് പശ്ചാത്തലത്തിലാണ് നടക്കുന്നതും, കുട്ടികളുടെ ആഘോഷങ്ങൾ, സ്നേഹ മത്സരം, പ്രണയം എന്നിവയെല്ലാം അതിൽ സമന്വയിച്ചിരിക്കുന്നതും ആണ്.।

## ചിത്രീകരണം
പാലക്കാടിന്റെയും മുണ്ടൂർ യുവക്ഷേത്ര കോളജിന്റെയും സമീപ പ്രദേശങ്ങളിലായാണ് സിനിമയുടെ 45 ദിവസത്തെ ചിത്രീകരണം നടന്നത്।

## സംഗീതം
ഈ ചിത്രത്തിന്റെ സംഗീതം സംവിധാനം ചെയ്തിരിക്കുന്നത്: സ്റ്റീഫൻ ദേവസ്സി, ഗൗതം വിൻസെൻറ്.
വരികൾ: ബി.കെ. ഹരിനാരായണൻ, സന്തോഷ് വർമ്മ।

## വിപണനവും പ്രമോഷനും
ഫസ്റ്റ് ലുക്ക് പോസ്റ്റർ, ടൈറ്റിൽ പോസ്റ്റർ എന്നിവ വിവിധ മാധ്യമങ്ങൾ, സോഷ്യൽ മീഡിയ എന്നിവയിലൂടെ പ്രചരിപ്പിച്ചു. നടൻ ആന്റണി പെപ്പെയാണ് തന്റെ സോഷ്യൽ മീഡിയ ഹാൻഡിലിലൂടെ പോസ്റ്റർ റിലീസ് ചെയ്തത്।

## റിലീസ്
നിർമ്മാതാക്കൾ ഇതിന്റെ റിലീസ് 2025-ലെ അവസാനത്തിൽ ലക്ഷ്യമിട്ടിരിക്കുന്നു. ആഘോഷത്തിന്റെ വേൾഡ് വൈഡ് റിലീസിന്റെ ഓവർസീസ് റൈറ്റ്സ് (ഓസ്ട്രേലിയ, ന്യൂസിലാൻഡ്) സൈബർ സിസ്റ്റംസ് ഓസ്ട്രേലിയ ഏറ്റെടുത്തു।

## റഫറൻസുകൾ

## പുറം കണ്ണികൾ
* IMDb: ആഘോഷം
* ഫസ്റ്റ് ലുക്ക് വിഡിയോ YouTube

വർഗ്ഗം:2025-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മലയാളചലച്ചിത്രങ്ങൾ
ഗാര കളക്കാടൻസിസ്

പശ്ചിമഘട്ടത്തിന് തനതായ പരൽ കുടുംബത്തിൽപ്പെട്ട ഒരിനം മീനാണ് **ഗാര കളക്കാടൻസിസ്** (*Garra kalakadensis*).  തമിഴ് നാട്ടിലെ കളക്കാട്-മുണ്ടന്തുറ കടുവാസങ്കേതത്തിൽ നിന്നാണ് ഇവയെ ആദ്യമായി കണ്ടെത്തിയത്.

## കാണപ്പെടുന്ന ഇടങ്ങൾ

തെക്കൻ തമിഴ്നാട്ടിലെ തിരുനെൽവേലി ജില്ലയിലുള്ള കളക്കാട് കടുവാസങ്കേതത്തിൽ പച്ചയാറിലും അതിലേക്ക് ഒഴുകുന്ന മലയരുവികളിലുമാണ് ഇവയെ കണ്ടെത്തിയത്. അടിത്തട്ടിനോട് ചേർന്നാണ് ഇവ പൊതുവേ കാണപ്പെടുക.

## വിവരണം

ഇരുണ്ട മെയ്യിൽ തല മുതൽ വാൽത്തണ്ട് വരെ നീളുന്ന മഞ്ഞ നിറത്തിലുള്ള വരകൾ ഇവയുടെ പ്രത്യേകതയാണ്. കൂടിയത് 7.4 സെൻ്റിമീറ്റർ വരെ നീളം വയ്ക്കാം.

## അവലംബങ്ങൾ
ഗാര പൊനിറ്റ്‌വൊംഗി

മ്യാൻമറിലെ അത്തായൻ നദീവ്യവസ്ഥയിലും തായ്‌ലൻ്റിലെ സാൽവീൻ നദീവ്യവസ്ഥയിലും കണ്ടുവരുന്ന പരൽ കുടുംബത്തിൽപ്പെട്ട ഒരിനം ചെറിയ മീനാണ് **ഗാര പൊനിറ്റ്‌വൊംഗി** (*Garra ponitvongi*). വളരെ കാലമായി അലങ്കാരമീൻ വിപണിയിലുണ്ടായിരുന്നെങ്കിലും , 2023 -ലാണ്  ഇവയെ തനിയിനമായി അംഗീകരിച്ചത് .

## വിവരണം
9.2 സെൻ്റിമീറ്റർ (3.6 ഇഞ്ച്) വരെ വലുപ്പം വയ്ക്കുന്ന ചെറിയ മീനുകളാണിവ. ഇവയുടെ ചുവന്ന വാലും പിൻഭാഗങ്ങളും, വായ്ക്ക് മുകളിലായിട്ടുള്ള ചെറിയ തടിപ്പും, അതിൽ നിന്ന് V എന്ന അക്ഷരത്തിൻ്റെ ആകൃതിയിലുള്ള നീല വരകളും ഇവയെ മറ്റ് സമാന സ്പീഷീസുകളിൽ നിന്ന് വ്യത്യസ്തമാക്കുന്നു.

## പേരിന് പിന്നിൽ
തായ്‌ലൻ്റിലെ നറുനീർ മീനുകളുടെ ഛായാഗ്രഹണ സഹായി രചയിതാവായ തായ് ഗവേഷകൻ നൊൻ പൊനിത്വാങ്ങിൻ്റെ പേരിലാണ് ഇവയുടെ ശാസ്ത്രനാമം.

## അവലംബങ്ങൾ
ഇൻഫിനിറ്റ് സ്ക്രോളിംഗ്

[പകരം=A photo of a person's hand while scrolling through news on smartphone|ലഘുചിത്രം|[സ്മാർട്ട് ഫോൺ|സ്മാർട്ട്ഫോണിലെ വാർത്തകളിലൂടെ ഒരു വ്യക്തി സ്ക്രോൾ ചെയ്യുന്നു]]
ഉപയോക്താവ് താഴേക്ക് സ്ക്രോൾ ചെയ്യുമ്പോൾ, പുതിയ ഉള്ളടക്കങ്ങൾ ചലനാത്മകമായി താളിന്റെ അടിഭാഗത്തേക്ക് നിരന്തരം ചേർക്കുന്ന, ഒരു വെബ് ഡിസൈൻ രീതിക്കാണ് **ഇൻഫിനിറ്റ് സ്ക്രോളിംഗ്,** **അനന്തമായ സ്ക്രോളിംഗ്** അഥവാ **നിരന്തരമായ സ്ക്രോളിംഗ്** എന്ന് പറയുന്നത്. ഇത് അനന്തമായി സ്ക്രോൾ ചെയ്യുക എന്ന പ്രത്യക്ഷമായ ഒരു കഴിവ് ഉപയോക്താവിന് നൽകുന്നു. ഉള്ളടക്കങ്ങളെ പല താളുകളിലേക്ക് വിഭജിക്കുന്ന പേജിനേഷൻ എന്ന പ്രക്രിയയിൽ നിന്ന് വിപരീതമാണിത്.

## ചരിത്രം
2019-ൽ, തെളിവുകളൊന്നും ലഭ്യമാക്കാതെ, ഇൻഫിനിറ്റ് സ്ക്രോളിംഗ് സാങ്കേതികവിദ്യ താനാണ് കണ്ടുപിടിച്ചതെന്നും അതിൽ ഖേദിക്കുന്നെന്നും ഏസ റാസ്കിൻ അവകാശപ്പെട്ടു. 'അനന്തരഫലങ്ങൾ മുൻകൂട്ടി കണ്ടില്ല' എന്നും 'ഒരു ഉപയോക്താവിനെ സഹായിക്കാൻ വേണ്ടിയല്ലാതെ കഴിയുന്നത്ര നേരം മനഃപൂർവ്വം ഓൺലൈനിൽ പിടിച്ചുനിർത്താനായി രൂപകൽപ്പന ചെയ്ത ആദ്യത്തെ ഉത്പന്നങ്ങളിലൊന്നാണ്' അതെന്നും അദ്ദേഹം വിശേഷിപ്പിച്ചു.

## വകഭേദങ്ങൾ
ഇനിപ്പറയുന്നവ ഉൾപ്പെടെ ഇൻഫിനിറ്റ് സ്ക്രോളിംഗിന് നിരവധി വകഭേദങ്ങളുണ്ട്:

ഉപയോക്താവിന് അവരുടെ ബ്രൗസിംഗിൽ കൂടുതൽ നിയന്ത്രണം നൽകുന്ന, കൂടുതൽ ഉള്ളടക്കം നിറയ്ക്കാനായി ഒരു ബട്ടൺ ഉൾപ്പെടുന്ന ഇൻഫിനിറ്റ് സ്ക്രോളിംഗ്. ഗൂഗിൾ സെർച്ച് ഇതിനൊരു ഉദാഹരണമാണ്.

ഉപയോക്താവിന് അവർ എത്രത്തോളം സ്ക്രോൾ ചെയ്തുവെന്ന് സൂചന നൽകുന്ന, പേജിനേഷന്റെയൊപ്പം സംയോജിപ്പിച്ച ഇൻഫിനിറ്റ് സ്ക്രോളിംഗ്. ഗൂഗിൾ ഷോപ്പിംഗിന്റെ മൊബൈൽ വെബ്സൈറ്റ് ഇതിന്റെ ഒരു ഉദാഹരണമാണ്.

## വാദങ്ങൾ
ഇൻഫിനിറ്റ് സ്ക്രോളിംഗ് ആക്സസിബിലിറ്റി പ്രശ്നങ്ങൾക്ക് കാരണമാകുമെന്ന് ഉപയോഗക്ഷമതാ ഗവേഷണം സൂചിപ്പിക്കുന്നു.

സ്ക്രോൾ ചെയ്യുമ്പോൾ നിർത്താനുള്ള സംവിധാനങ്ങളുടെ അഭാവം സ്മാർട്ട്ഫോൺ ആസക്തിയിലേക്കും സോഷ്യൽ മീഡിയ ആസക്തിയിലേക്കുമുള്ള ഒരു പാതയായി വിശേഷിപ്പിക്കപ്പെടുന്നു.

## അവലംബങ്ങൾ

വർഗ്ഗം:വെബ് ഡിസൈൻ
വർഗ്ഗം:ഗ്രാഫിക്കൽ യൂസർ ഇന്റർഫേസ് ഘടകങ്ങൾ
കലനടി ഭാഷ

കലാനാടി ഇന്ത്യയിലെ ഒരു ദക്ഷിണ ദ്രാവിഡ ഭാഷയാണ്. 88% ലെക്സിക്കൽ സാമ്യം പങ്കിടുന്ന പതിയയുമായി ഇത് ഏറ്റവും സാമ്യമുള്ളതാണ് .

## References

വർഗ്ഗം:ദ്രാവിഡഭാഷകൾ
വർഗ്ഗം:ഇന്ത്യയിലെ ഭാഷകൾ
മുള്ളു കുറുംബ ഭാഷ

മലയാളവുമായി അടുത്ത ബന്ധമുള്ള ഒരു തെക്കൻ ദ്രാവിഡ ഭാഷയാണ് **മുള്ളു കുറുംബ**.

## ഭൂമിശാസ്ത്രപരമായ വിതരണം
എത്‌നോളോഗിന്റെ കണക്കനുസരിച്ച്, മുള്ളു കുറുംബ സംസാരിക്കുന്ന ഏകദേശം 25,000-ത്തോളം ആളുകൾ കേരളത്തിലെ വയനാട് ജില്ലയിലെ സുൽത്താൻ ബത്തേരി, വൈത്തിരി താലൂക്കുകളിലായി സ്ഥിതിചെയ്യുന്നു; ബാക്കിയുള്ള 1,000-ത്തിലധികം പേർ തമിഴ്‌നാട്ടിലെ നീലഗിരി ജില്ലയിലെ ഗൂഡല്ലൂർ തഹസിലിലെ എരുമാട്, ചേരങ്കോട് ഗ്രാമങ്ങളിലുമാണ്.

## അവലംബങ്ങൾ

വർഗ്ഗം:കേരളത്തിലെ ഭാഷകൾ
വർഗ്ഗം:ദ്രാവിഡഭാഷകൾ
വർഗ്ഗം:Language articles citing Ethnologue 18
വർഗ്ഗം:Pages containing links to subscription-only content
കാക്കാല ഭാഷ

കാക്കാല ഇന്ത്യയിലെ കേരളത്തിലെ ഒരു തെക്കൻ ദ്രാവിഡ ഭാഷയാണ് . ഇത് വർഗ്ഗീകരിക്കപ്പെട്ടിട്ടില്ലെങ്കിലും ഒരുപക്ഷേ മലയാളം ഭാഷകളിൽ ഒന്നോ തമിഴോ ഭാഷകളിൽ ഒന്നോ ആയിരിക്കാം. 

## അവലംബം

## അവലംബങ്ങൾ

വർഗ്ഗം:കേരളത്തിലെ ഭാഷകൾ
വർഗ്ഗം:ദ്രാവിഡഭാഷകൾ
വർഗ്ഗം:Language articles citing Ethnologue 18
വർഗ്ഗം:Pages containing links to subscription-only content
ഉള്ളാടൻ ഭാഷ

ഇന്ത്യയിലെ രണ്ട് പട്ടികവർഗക്കാർ ഒരുകാലത്ത് സംസാരിച്ചിരുന്ന വംശനാശം സംഭവിച്ച ഒരു തെക്കൻ ദ്രാവിഡ ഭാഷയാണ് ഉള്ളാടൻ. ഉള്ളാട്ടൻ കാട്ടൻ , കാട്ടാലൻ , കൊച്ചുവേലൻ , ഉള്ളാടൻ എന്നീ പേരുകളിലും അറിയപ്പെടുന്നു. സംസാരിക്കുന്നവർ മലയാളത്തിലേക്ക് മാറി.

## അവലംബങ്ങൾ

വർഗ്ഗം:കേരളത്തിലെ ഭാഷകൾ
വർഗ്ഗം:ദ്രാവിഡഭാഷകൾ
വർഗ്ഗം:Language articles citing Ethnologue 18
വർഗ്ഗം:Pages containing links to subscription-only content
അല്ലർ ഭാഷ

അല്ലാർ (ചാത്തൻ എന്നും അറിയപ്പെടുന്നു ) കേരളത്തിൽ സംസാരിക്കുന്ന ഒരു ദ്രാവിഡ ഭാഷയാണ്. (മലപ്പുറം ജില്ല-പെരിന്തൽമണ്ണ തഹസിൽ, മഞ്ചേരി തഹസിൽ, മണ്ണാർമല, അമ്മിനിക്കാട്, താഴെക്കോട്; പാലക്കാട് ജില്ല-മണ്ണാർക്കാട്, ഒറ്റപ്പാലം തഹസിൽ), ഇന്ത്യാ തഹസിൽദാർ . പണ്ഡിതോചിതമായ പഠനത്തിൻ്റെ അഭാവം കാരണം, അല്ലറിനെ ഇപ്പോൾ ദ്രാവിഡത്തിൽ തരംതിരിക്കാൻ കഴിയില്ല, ഇത് മറ്റേതെങ്കിലും ദ്രാവിഡ ഭാഷയുടെ പ്രാദേശിക ഭാഷയായിരിക്കാം.

## അവലംബങ്ങൾ

വർഗ്ഗം:കേരളത്തിലെ ഭാഷകൾ
വർഗ്ഗം:ദ്രാവിഡഭാഷകൾ
വർഗ്ഗം:Language articles citing Ethnologue 18
വർഗ്ഗം:Pages containing links to subscription-only content
ചോലനായ്ക്കൻ ഭാഷ

കേരളത്തിലെ മലപ്പുറം ജില്ലയിലുള്ള നിലമ്പൂർ താഴ്‌വരയിലെ കുന്നിൻ പ്രദേശങ്ങളിൽ താമസിക്കുന്ന ചോലനായ്ക്കർ സംസാരിക്കുന്ന ഒരു തെക്കൻ ദ്രാവിഡ ഭാഷയാണ് **ചോലനായ്ക്കൻ**. താഴ്‌വരയിലെ നദികൾക്ക് സമീപമുള്ള പാറക്കെട്ടുകളിൽ താമസിക്കുന്ന ഒരു ആദിവാസി ഗോത്രവർഗ്ഗക്കാരാണ് അവർ. ചില ഭാഷാശാസ്ത്രജ്ഞർ ഈ ഭാഷ വ്യത്യസ്തമാണെന്നും തമിഴ്, മലയാളം, കന്നഡ എന്നിവയുടെ മിശ്രിതമായി കണക്കാക്കുന്നത് തെറ്റാണെന്നും വിശ്വസിക്കുന്നു.

## അവലംബങ്ങൾ

വർഗ്ഗം:കേരളത്തിലെ ഭാഷകൾ
വർഗ്ഗം:ദ്രാവിഡഭാഷകൾ
വർഗ്ഗം:Language articles citing Ethnologue 18
വർഗ്ഗം:Pages containing links to subscription-only content
ജേനു കുറുംബ ഭാഷ

ജേനു കുറുംബ/കാട്ടുനായകൻ ഗോത്രക്കാർ സംസാരിക്കുന്ന തമിഴ്-കന്നഡ ഉപഗ്രൂപ്പിലെ ഒരു ദക്ഷിണ ദ്രാവിഡ ഭാഷയാണ് **ജേനു കുറുംബ ഭാഷ**.  ഇത് പലപ്പോഴും കന്നഡയുടെ ഒരു ഭാഷാഭേദമായി കണക്കാക്കപ്പെടുന്നു; എന്നിരുന്നാലും, എത്‌നോലോഗ് അതിനെ ഒരു പ്രത്യേക ഭാഷയായി തരംതിരിക്കുന്നു. തമിഴ്‌നാടിനും കർണാടകത്തിനും ഇടയിലുള്ള നീലഗിരി മലനിരകൾ, കർണാടകയിലെ മൈസൂർ, കുടക് ജില്ലകൾ, കേരളത്തിലെ വയനാട് ജില്ല എന്നിവയ്‌ക്കിടയിലുള്ള അതിർത്തി പ്രദേശത്താണ് ജെനു കുറുമ്പ സംസാരിക്കുന്നവർ സ്ഥിതി ചെയ്യുന്നത്. ഭാഷ സംസാരിക്കുന്നവർ അതിനെ നമ്മുടെ ഭാഷ എന്നർത്ഥം വരുന്ന *നമ ബാഷ* എന്ന് വിളിക്കുന്നു.

## അവലംബങ്ങൾ

വർഗ്ഗം:കേരളത്തിലെ ഭാഷകൾ
വർഗ്ഗം:ദ്രാവിഡഭാഷകൾ
വർഗ്ഗം:Language articles citing Ethnologue 18
വർഗ്ഗം:Pages containing links to subscription-only content
തച്ചനാടൻ ഭാഷ

തച്ചനാടൻ ഗോത്രവവിഭാഗം സംസാരിക്കുന്ന ഒരു ദക്ഷിണ ദ്രാവിഡ ഭാഷയാണ് തച്ചനാടൻ ഭാഷ. മറ്റ് ദ്രാവിഡ ഭാഷകളിൽ നിന്ന് വ്യത്യസ്തമായി, മുള്ളു കുറുംബയുമായി അതിന് 66-72% ലെക്സിക്കൽ സമാനതയുള്ള ബന്ധങ്ങൾ ഉണ്ട്.

## അവലംബങ്ങൾ

വർഗ്ഗം:കേരളത്തിലെ ഭാഷകൾ
വർഗ്ഗം:ദ്രാവിഡഭാഷകൾ
വർഗ്ഗം:Language articles citing Ethnologue 18
വർഗ്ഗം:Pages containing links to subscription-only content
ഇരവിപുരം ഭാസി

കേരളത്തിലെ പ്രമുഖനായ കഥാപ്രസംഗ കലാകാരനും സാംസ്കാരിക പ്രവർത്തകനുമായിരുന്നു **ഇരവിപുരം ഭാസി** (മരണം : 07 നവംബർ 2025). കേരള കാഥിക പരിഷത്തിന്റെ സംസ്ഥാന സെക്രട്ടറിയായിരുന്നു. ഇപ്റ്റയുടെ (ഇന്ത്യൻ പീപ്പിൾസ് തിയേറ്റർ അസോസിയേഷൻ) ആദ്യകാല സംഘാടകനും സംസ്ഥാന സെക്രട്ടറിയുമായിരുന്നു അദ്ദേഹം.കേരള സംഗീത നാടക അക്കാദമിയുടെ ഗുരു പൂജ പുരസ്കാരം ലഭിച്ചിട്ടുണ്ട്.
## ജീവിതരേഖ
കൊല്ലം എസ്എൻ കോളജിലെ പഠനകാലത്ത് (1957-62) ഇരവിപുരം ഭാസി വിദ്യാർത്ഥി രാഷ്ട്രീയത്തിൽ സജീവമായിരുന്നു. അതേസമയം തന്നെ സം​ഗീതമത്സരങ്ങളിൽ ഒന്നാം സ്ഥാനവും നേടിയിട്ടുണ്ടായിരുന്നു. കോളജ് ആർട്സ് ക്ലബ്ബ് സെക്രട്ടറിയായിരുന്നു. 1959-ൽ ഡൽഹിയിൽ നടന്ന അന്തർദ്ദേശീയ യുവജനോത്സവത്തിൽ ഗാനമത്സരത്തിലും പങ്കെടുക്കുകയും ചെയ്തിട്ടുണ്ട്. 

ഇടവാ മുസ്ലീം ഹൈസ്കൂളിൽ ഭാഷാദ്ധ്യാപകനായി നിയമനം ലഭിച്ചെങ്കിലും, ആ ജോലി ഉപേക്ഷിച്ചാണ് ഇരവിപുരം ഭാസി പൂർണ്ണമായി കഥാപ്രസംഗ രംഗത്തേക്ക് തിരിയുന്നത്. 1965-ൽ കെ കെ വാദ്ധ്യാരുടെ നേതൃത്വത്തിൽ രൂപീകരിച്ച കേരള കാഥിക പരിഷത്തിൻ്റെ സംസ്ഥാന സെക്രട്ടറിയായും അദ്ദേഹം പ്രവർത്തിച്ചു.

നിരവധി കഥകൾ ഇരവിപുരം ഭാസി വേദിയിലെത്തിച്ചു. എം.എൻ. സത്യാർത്ഥി ബംഗാളിയിൽ നിന്ന് മൊഴിമാറ്റം ചെയ്ത 'പൊയ്മുഖം' എന്ന കഥാപ്രസംഗം ഉദ്ഘാടനം ചെയ്തത് അന്നത്തെ മുഖ്യമന്ത്രിയായിരുന്ന സി. അച്യുതമേനോൻ ആയിരുന്നു.

ഭാര്യ:  എം.പി. അമ്മിണി. മക്കൾ: ബി. സിമ്മി, ഡോ. ബി. ഷൈനി, ബി. അഭയദേവ്
## കൃതികൾ
* കഥാപ്രസംഗം സംഗീതവും പശ്ചാത്തല സംഗീതവും

## അവതരിപ്പിച്ച പ്രധാന കഥകൾ
* ശാന്തിനികേതനം, കതിരുകാണാക്കിളി, ദമയന്തി, യാഗം, സേതുബന്ധനം, പൊയ്മുഖങ്ങൾ, ഉഷ്ണമേഖല, ഭാരതരത്നം (നെഹ്രുവിൻ്റെ
ജീവചരിത്രം), മഴു (എബ്രഹാം ലിങ്കന്റെ ജീവചരിത്രം) തുടങ്ങിയ ജീവചരിത്ര കഥകളും അദ്ദേഹം അവതരിപ്പിച്ചിട്ടുണ്ട്.
## പുരസ്കാരങ്ങൾ
* കേരള സംഗീത നാടക അക്കാദമിയുടെ ഗുരു പൂജ പുരസ്കാരം
* കഥാപ്രസംഗ അക്കാദമിയുടെ ‘കാഥിക ശ്രേഷ്ഠ പുരസ്കാരം’
* ഇരവി ഗ്രന്ഥശാലയുടെ ‘വി.സാംബശിവൻ പുരസ്കാരം’
* കടയ്ക്കാട് വിശ്വംഭരൻ പുരസ്കാരം
* ആർ.പി.. പുത്തൂർ പുരസ്കാരം

## അവലംബം


വർഗ്ഗം:കഥാപ്രസംഗകർ
വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
വർഗ്ഗം:സാംസ്കാരിക പ്രവർത്തകർ
വർഗ്ഗം:നവംബർ 7-ന് മരിച്ചവർ
വർഗ്ഗം:2025-ൽ മരിച്ചവർ
ബ്ലാംബംഗാൻ ഉപദ്വീപ്

**ബ്ലാംബംഗാൻ ഉപദ്വീപ്** ഇന്തോനേഷ്യയിലെ ജാവ ദ്വീപിന്റെ തെക്കുകിഴക്കൻ അറ്റത്ത് സ്ഥിതി ചെയ്യുന്ന ഒരു ഉപദ്വീപാണ്. ഭരണപരമായി ഈ ഉപദ്വീപ് ബന്യുവാംഗി റീജൻസിയിയുടെ കീഴിലാണ്. 434.2 ചതുരശ്ര കിലോമീറ്റർ (167.6 ചതുരശ്ര മൈൽ) വിസ്തൃതിയുള്ള അലാസ് പുർവോ ദേശീയോദ്യാനം ഇവിടെയാണുള്ളത്. ജാവയുടെ തെക്കേയറ്റത്തുള്ള കേപ് ബാന്റേനനും ജാവയുടെ കിഴക്കേയറ്റത്തുള്ള കെപ് സ്ലാക്കയും ഈ ഉപദ്വീപിൽ ഉൾപ്പെട്ടിരിക്കുന്നു.

## ജൈവമണ്ഡല സംരക്ഷണ കേന്ദ്രങ്ങൾ
2016 മാർച്ച് മധ്യത്തിൽ, യുനെസ്കോ,  അലാസ് പുർവോ ദേശീയോദ്യാനം, ബലൂറാൻ ദേശീയോദ്യാനം, മേരു ബെതിരി ദേശീയോദ്യാനം, ഇജെൻ ക്രേറ്റർ പ്രകൃതി സംരക്ഷണ കേന്ദ്രം എന്നീ നാല് സംരക്ഷിത മേഖലകൾ ഉൾക്കൊള്ളുന്ന ബ്ലാംബംഗൻ ബയോസ്ഫിയർ റിസർവ്വ് പ്രഖ്യാപിച്ചു. യുനെസ്കോ അംഗീകരിച്ച ഇന്തോനേഷ്യയിലെ ബയോസ്ഫിയർ റിസർവുകളിൽ പതിനൊന്നാമത്തേതാണ് ഇത്.

## അവലംബം

വർഗ്ഗം:ഇന്തോനേഷ്യയിലെ ഉപദ്വീപുകൾ
സി.എസ്. മീനാക്ഷി

മലയാള ഭാഷാ എഴുത്തുകാരിയും ശാസ്ത്രപ്രചാരകയും ചലച്ചിത്രഗ്രന്ഥകാരിയും ആണ് **സി.എസ്. മീനാക്ഷി**. ഭൂപടനിർമാണത്തിന്റെ ചരിത്രവും കേരളത്തിന്റെ സാംസ്‌കാരിക ജീവിതവും പൊതുജനങ്ങൾക്കടുത്ത് എത്തിച്ച പുസ്തകങ്ങൾ മുഖേനയാണ് അവർ കൂടുതലായി അറിയപ്പെടുന്നത്.

## ജീവിതരേഖ
1962 മാർച്ച് 28-ന് ആണ് മീനാക്ഷി ജനിച്ചത്. തൃശൂർ ഗവൺമെന്റ് എഞ്ചിനീയറിംഗ് കോളേജിൽ നിന്ന് സിവിൽ എഞ്ചിനീയറിംഗിൽ ബിരുദം നേടി. തദ്ദേശ സ്വയംഭരണ വകുപ്പിൽ എക്സിക്യൂട്ടീവ് എഞ്ചിനീയറായി വിരമിച്ച വ്യക്തിയാണ് സി എസ് മീനാക്ഷി. ഇറിഗേഷൻ വകുപ്പിൽ നിന്ന് വിരമിച്ച സൂപ്രണ്ടിങ്‌ എൻജിനിയറും കവിയും ഡോക്യുമെന്ററി സംവിധായകനുമായ അജിത് ആണ് മീനാക്ഷിയുടെ ഭർത്താവ്.

## സാഹിത്യജീവിതം
2019-ൽ പ്രസിദ്ധീകരിച്ച ഭൗമചാപം - ഇന്ത്യൻ ഭൂപടനിർമ്മാണത്തിന്റെ വിസ്മയ ചരിത്രം എന്ന സർവെ ഓഫ് ഇന്ത്യയുടെ വിസ്മയാവഹമായ കഥയാണ് ഭൗമചാപത്തിൽ മീനാക്ഷിയുടെ ആദ്യ പുസ്‌തകം. അതിനുശേഷം മീനാക്ഷി രചിച്ച പുസ്തകമാണ് *പെൺപാട്ടുതാരകൾ*.

## ചലച്ചിത്ര ജീവിതം
സജിൻലാൽ ആപ്പിൾട്രീ സിനിമാസിന്റെ ബാനറിൽ സംവിധാനം ചെയ്യുന്ന *ഭാഗ്യലക്ഷ്മി* എന്ന ചിത്രത്തിൽ അധ്യാപികയുടെ വേഷത്തിലാണ് മീനാക്ഷിയെത്തുന്നത്.

## പുരസ്കാരങ്ങളും ബഹുമതികളും
മീനാക്ഷിയുടെ ആദ്യ പുസ്തകമായ ഭൗമചാപം- ഇന്ത്യൻ ഭൂപടനിർമ്മാണത്തിന്റെ വിസ്മയ ചരിത്രം ഇന്ത്യൻ സർവേയും ഭൂപടനിർമാണചരിത്രവും പൊതുജനങ്ങൾക്കുവേണ്ടി വിശദീകരിക്കുന്ന വൈജ്ഞാനിക ഗ്രന്ഥമാണ്. ഈ കൃതിക്ക് 2019 ലെ കേരള സാഹിത്യ അക്കാദമിയുടെ ജി.എൻ. പിള്ള അവാർഡ് ലഭിച്ചിരുന്നു.

ചലച്ചിത്രവിഷയ രചനകളുടെ ഭാഗമായി പ്രസിദ്ധീകരിച്ച *പെൺപാട്ടുതാരകൾ* എന്ന പുസ്തകത്തിന് 2025-ൽ കേരള സംസ്ഥാന ചലച്ചിത്ര പുരസ്കാരത്തിൽ മികച്ച ചലച്ചിത്രഗ്രന്ഥത്തിനുള്ള അവാർഡ് ലഭിച്ചു.

## അവലംബങ്ങൾ

വർഗ്ഗം:മലയാളം എഴുത്തുകാർ
എലമ്പ്ര

മലപ്പുറം ജില്ലയിൽപ്പെട്ട മഞ്ചേരി മുനിസിപ്പാലിറ്റിയിലെ ഒരു വാർഡാണ് **എലമ്പ്ര**.  
## പിന്നോക്കവസ്ഥ
തീരെ പിന്നോക്കാവസ്ഥയിലുള്ള ഒരു പ്രദേശമാണിത്. ഇവിടത്തെ കുട്ടികൾക്ക് പ്രാഥമികവിദ്യാഭ്യാസത്തിനായി കിലോമീറ്ററുകൾ താണ്ടണം. മൂന്നരക്കിലോമീറ്ററിനുള്ളിൽ പ്രാഥമിക വിദ്യാലയങ്ങളില്ലാത്തതിനാൽ ഭൂമി വാങ്ങിനൽകിയാൽ കെട്ടിടം നിർമിക്കാമെന്നും സ്‌കൂളിനായി ശ്രമം നടത്താമെന്നും നഗരസഭ വാഗ്‌ദാനം
നൽകിയിരുന്നു. ഇതനുസരിച്ച് 1982-ൽ നാട്ടുകാർ പണപ്പിരിവ് നടത്തി സ്‌കൂളിനായി ഒരേക്കർ ഭൂമി വാങ്ങി. തുടർന്ന് സ്‌കൂൾ അനുവദിച്ചുകിട്ടുന്നതിനായി നിരന്തരശ്രമങ്ങൾ നടന്നു. എന്നാൽ മാറിമാറിവന്ന സർക്കാരുകൾ പല കാരണങ്ങൾ പറഞ്ഞ് പരിഗണിച്ചില്ല.
## എലമ്പ്ര കേസ്
എലമ്പ്ര പ്രദേശവാസിയായ ടി. മുഹമ്മദ് ഫൈസി നൽകിയ ഹർജിയിൽ കേരള ഹൈക്കോടതി  2020 ജൂലായ്‌ 29-ന് എലമ്പ്രയിൽ മൂന്നുമാസത്തിനകം എൽ.പി. സ്കൂളനുവദിക്കണമെന്ന് നിർദേശിച്ചിരുന്നു. ഇതിനെതിരേ സംസ്ഥാനസർക്കാർ സുപ്രീംകോടതിയെ സമീപിച്ചു. 2025 നവംബർ 25-ന് വിദ്യാഭ്യാസ അവകാശ നിയമത്തിലെ മാനദണ്ഡപ്രകാരം പ്രൈമറി സ്കൂളില്ലാത്ത സ്ഥലത്ത് അവ തുടങ്ങുന്നതിന് ആറുമാസത്തിനകം നടപടി സ്വീകരിക്കാൻ കേരളത്തിനോട് സുപ്രീംകോടതി ആവശ്യപ്പെട്ടു. സ്ഥിരം കെട്ടിടമില്ലാത്തിടത്ത് താത്കാലിക കെട്ടിടങ്ങളിൽ പ്രവർത്തിച്ചുതുടങ്ങാം. സ്ഥിരം അധ്യാപകരെ നിയമിക്കുംവരെ വിരമിച്ച അധ്യാപകരെ താത്കാലികമായി ഉപയോഗപ്പെടുത്താമെന്നും കോടതി വ്യക്തമാക്കി. എലമ്പ്രയിലെ കുട്ടികൾക്ക് മറ്റ് സ്കൂളുകളിൽപ്പോയി പഠിക്കാൻ യാത്രാസൗകര്യമൊരുക്കാമെന്ന് സംസ്ഥാന
സർക്കാർ അറിയിച്ചതിനോട് സുപ്രീംകോടതി യോജിച്ചില്ല.
## സുപ്രീം കോടതി നിർദേശങ്ങൾ
*വിദ്യാഭ്യാസ അവകാശ നിയമം പാലിക്കപ്പെടണം.
* വിദ്യാർഥികൾക്ക് ഒരു കിലോമീറ്റർ ചുറ്റളവിൽ എൽ.പി. സ്കൂളും മൂന്ന് കിലോമീറ്റർ ചുറ്റളവിൽ
യു.പി. സ്കൂളും ലഭ്യമാക്കണം
*ഉത്തരവ് എയ്ഡഡ് സ്കൂളുകൾക്ക് ബാധകമല്ല  
*സർക്കാർനിലപാട് അംഗീകരിച്ചില്ല*
## അവലംബം


വർഗ്ഗം:മലപ്പുറം ജില്ല
വർഗ്ഗം:വിദ്യാഭ്യാസ ചരിത്രം
വർഗ്ഗം:ഇന്ത്യയിലെ സുപ്രീം കോടതി വിധികൾ
കല്ലറ സരസമ്മ

ഇന്ത്യൻ നാഷണൽ കോൺഗ്രസിന്റെ ആദ്യകാല നേതാവും സാമൂഹ്യപ്രവർത്തകയുമായിരുന്നു **കല്ലറ സരസമ്മ നായർ**. തെന്നിന്ത്യൻ ചലച്ചിത്രത്തിലെ രണ്ട് ഒന്നാം നിര നായികമാരായ അംബിക, രാധ എന്നിവരുടെ അമ്മയെന്ന നിലയിലാണ് അവർ കൂടുതലായി സിനിമാ രംഗത്ത് അറിയപ്പെടുന്നത്. ചലച്ചിത്ര രംഗത്തേയ്ക്കുള്ള മക്കളുടെ പ്രവേശനത്തിന് ശക്തമായ പിന്തുണ നൽകിയ വ്യക്തി എന്ന നിലയിലും കല്ലറ സരസമ്മ ഏറെ ശ്രദ്ധിക്കപ്പെട്ടിരുന്നു. കോൺഗ്രസ് പാർട്ടിയിൽ എ.ഐ.സി.സി. ജോയിന്റ് സെക്രട്ടറി, തിരുവനന്തപുരം ഡി.സി.സി. അംഗം, മഹിളാ കോൺഗ്രസ് ജില്ലാ പ്രസിഡന്റ് എന്നീ ചുമതലകൾ അവർ വഹിച്ചിട്ടുണ്ട്. 1983 ൽ ജനുവരി 17 ന് എംജിആർ ഉദ്ഘാടനം ചെയ്ത് പ്രവർത്തനമാരംഭിച്ച ചെന്നൈയിലെ പ്രശസ്ത ഫിലിം സ്റ്റുഡിയോയായ എ.ആർ.എസ്. സ്റ്റുഡിയോ, നിർമ്മാണക്കമ്പനിയായ എ.ആർ.എസ്. പ്രൊഡക്ഷൻസ് എന്നിവയുടെ ഉടമയായിരുന്നു. മോഹൻലാൽ നായകനായ അയിത്തം എന്ന മലയാള സിനിമ നിർമ്മിച്ചത് ഈ നിർമ്മാണക്കമ്പനിയായിരുന്നു. 

## ആദ്യകാലം

സ്വാതന്ത്ര്യസമര പാരമ്പര്യമുള്ള കുടുംബത്തിലാണ് കല്ലറ കാട്ടുംപുറം അരിവാരിക്കുഴി സരസമ്മ നായർ ജനച്ചത്. ആന്ധ്രാപ്രദേശ് സർക്കാരിലെ ഉദ്യോഗസ്ഥനായിരുന്ന കുഞ്ഞൻ നായരെയാണ് അവർ വിവാഹം കഴിച്ചത്. മുൻ പ്രധാനമന്ത്രി പി.വി. നരസിംഹറാവുവിന് ഭർത്താവുമായുണ്ടായിരുന്ന ബന്ധമാണ് രാഷ്ട്രീയ പ്രവേശനത്തിനും കോൺഗ്രസുമായുള്ള അടുപ്പത്തിനും കാരണമായത്. ഗാന്ധി കുടുംബവുമായും അവർക്ക് അടുത്ത ബന്ധമുണ്ടായിരുന്നു. കോൺഗ്രസ് രാഷ്ട്രീയത്തിൽ ശ്രദ്ധയൂന്നിയ അവർ 1991 ലെ രാജീവ് ഗാന്ധിയുടെ തമിഴ്നാട് പര്യടനത്തിൽ ഒപ്പം സഞ്ചരിച്ചിരുന്നു. സ്വദേശമായ കല്ലറയിൽ മടങ്ങിയത്തിയ സരസമ്മ, കെ. കരുണാകരന്റെ അടുത്ത അനുയായിയായി രാഷ്ട്രീയത്തിൽ തുടരുകയും പാർട്ടിയിൽ എ.ഐ.സി.സി. ജോയിന്റ് സെക്രട്ടറി, മഹിളാ കോൺഗ്രസ് ജില്ലാ പ്രസിഡന്റ് തുടങ്ങിയ ചുമതലകൾ വഹിക്കുകയും ചെയ്തു. സിനിമാ രംഗത്തെയും രാഷ്ട്രീയത്തലെയും സുപ്രധാന വ്യക്തികളായ കരുണാനിധി, എം.ജി.ആർ., മൂപ്പനാർ, എൻ.ടി. രാമറാവു, രജനീകാന്ത്, കമൽഹാസൻ തുടങ്ങിയവരുമായി അടുത്ത സൌഹൃദം കാത്തുസൂക്ഷിച്ചിരുന്നു.  ജനം ടി.വി. ഡയറക്ടറും ഉദയസമുദ്രാ ഹോട്ടൽ ഗ്രൂപ്പിൻറെ ഉടമയുമായ രാജശേഖരൻനായർ മകളുടെ ഭർത്താവാണ്.

## മരണം
വാർധക്യ സഹജമായ അസുഖങ്ങളെ തുടർന്ന് തിരുവനന്തപുരത്തെ ശാസ്തമംഗലത്തുള്ള സ്വകാര്യ ആശുപത്രിയിൽ ചികിത്സയിലായിരുന്ന സരസമ്മ 2025 നവംബർ 28ന് 86 വയസുള്ളപ്പോൾ അന്തരിച്ചു. 

## അവലംബം
മലര്യൻ ഭാഷ

മലയാളവുമായി അടുത്ത ബന്ധമുള്ള കേരളത്തിലെയും തമിഴ്‌നാട്ടിലെയും വംശനാശം സംഭവിച്ച ഒരു ദ്രാവിഡ ഭാഷയാണ് മലര്യൻ (മല അരയൻ, മലയരയർ).

## അവലംബങ്ങൾ

വർഗ്ഗം:കേരളത്തിലെ ഭാഷകൾ
വർഗ്ഗം:ദ്രാവിഡഭാഷകൾ
വർഗ്ഗം:Language articles citing Ethnologue 18
വർഗ്ഗം:Pages containing links to subscription-only content
മലങ്കുറവൻ ഭാഷ

മലങ്കുരവൻ (മല കൊരവൻ, മലക്കുരവൻ) ദക്ഷിണേന്ത്യയിലെ, കേരളത്തിൻ്റെയും തമിഴ്‌നാടിൻ്റെയും തെക്കൻ അതിർത്തിയിലുള്ള ഒരു തരംതിരിവില്ലാത്ത ദ്രാവിഡ ഭാഷയാണ്. ഇത് തമിഴ് സ്വാധീനമുള്ള മലയാളത്തിൻ്റെ ഒരു പ്രാദേശിക ഭാഷയോ അല്ലെങ്കിൽ മലയാളവുമായി അടുത്ത ബന്ധമുള്ള ഭാഷയോ ആകാം. 

## അവലംബങ്ങൾ

വർഗ്ഗം:കേരളത്തിലെ ഭാഷകൾ
വർഗ്ഗം:ദ്രാവിഡഭാഷകൾ
വർഗ്ഗം:Language articles citing Ethnologue 18
വർഗ്ഗം:Pages containing links to subscription-only content
തെല്ലിപ്പളൈ റെയിൽവേ സ്റ്റേഷൻ

വടക്കൻ ശ്രീലങ്കയിലെ തെല്ലിപ്പളൈ പട്ടണത്തിലെ ഒരു റെയിൽവേ സ്റ്റേഷനാണ് തെല്ലിപ്പളൈ റെയിൽവേസ്റ്റേഷൻ (Tamil: தெலிலிப்புலை தோத்த நிலையம் Tellipphalai totaruntu nilaiyam). സർക്കാർ ഉടമസ്ഥതയിലാണ് ഈ റെയിൽവേ സ്റ്റേഷൻ ഉള്ളത്. ശ്രീലങ്ക റെയിൽവേയുടെ ഉടമസ്ഥതയിലുള്ള ഈ സ്റ്റേഷൻ വടക്കൻ പ്രവിശ്യയെ തലസ്ഥാനമായ കൊളംബോയുമായി ബന്ധിപ്പിക്കുന്ന വടക്കൻ റെയിൽ ലൈനിന്റെ ഭാഗമാണ്. 1990നും 2015നും ഇടയിൽ ആഭ്യന്തരയുദ്ധം കാരണം ഈ സ്റ്റേഷൻ പ്രവർത്തിച്ചില്ല. ജാഫ്നയ്ക്കും കങ്കേസന്തുറായ്ക്കും ഇടയിലുള്ള വടക്കൻ പാത 2015 ജനുവരി 2 ന് വീണ്ടും തുറന്നു.

## സേവനങ്ങൾ
താഴെപ്പറയുന്ന ട്രെയിൻ സർവീസുകൾ സ്റ്റേഷനിൽ നിന്ന് ലഭ്യമാണ്ഃ 

## അവലംബങ്ങൾ
നഗരാസൂത്രണത്തിന്റെ ചരിത്രം

ഗതാഗത - വിതരണ ശൃംഖലകൾ പോലുള്ള നഗരപ്രദേശങ്ങളിലേക്കും പുറത്തേക്കും കടന്നുപോകുന്ന അടിസ്ഥാന സൌകര്യങ്ങൾ അടക്കം വായു, ജലം മുതലായവ ഉൾപ്പെടെയുള്ള നഗര പരിസ്ഥിതിയുടെ രൂപകൽപ്പനയും ഭൂമിയുടെ ഉപയോഗവുമായി ബന്ധപ്പെട്ട സാങ്കേതികവും രാഷ്ട്രീയവുമായ പ്രക്രിയയാണ് നഗരാസൂത്രണം.

ആദ്യകാലത്തെ അറിയപ്പെടുന്ന ചില നഗര കേന്ദ്രങ്ങളുടെ ആസൂത്രണം തെളിവായി സ്വീകരിക്കുന്നതിൽ നിന്നും നഗരത്തിൻ്റെ ചരിത്രത്തിന് സമാന്തരമായി തന്നെയാണ് നഗരാസൂത്രണത്തിൻ്റെ ചരിത്രം പ്രവർത്തിക്കുന്നതെന്ന് കാണാം.

### ചരിത്രാതീതകാലം
ക്ലാസിക്കൽ കാലഘട്ടത്തിന് മുമ്പും ക്ലാസിക്കൽ കാലത്തും നിശ്ചിത പദ്ധതികൾക്കനുസൃതമായി നിരവധി നഗരങ്ങൾ രൂപപ്പെടുത്തിയിരുന്നുവെങ്കിലും അവയിൽ പലതും സ്വാഭാവികമായി വികസിച്ചു. ബിസി മൂന്നാം സഹസ്രാബ്ദത്തിലെ മിനോവൻ, മെസൊപ്പൊട്ടേമിയൻ, ഹാരപ്പാൻ, ഈജിപ്ഷ്യൻ നാഗരികതകളുടെ സവിശേഷതയായിരുന്നു രൂപകൽപ്പന ചെയ്ത നഗരങ്ങൾ (പുരാതന ഈജിപ്തിലെ നഗര ആസൂത്രണം കാണുക). നഗരാസൂത്രണത്തെക്കുറിച്ചുള്ള ആദ്യത്തെ രേഖപ്പെടുത്തപ്പെട്ട വിവരണം ഗിൽഗാമേഷിന്റെ ഇതിഹാസത്തിൽ കാണപ്പെടുന്നുഃ "ഉറൂക്കിന്റെ മതിലിലേക്ക് കയറി ചുറ്റിക്കറങ്ങുക. അടിത്തറ പരിശോധിക്കുക, ഇഷ്ടികപ്പണി പരിശോധിക്കുക. അതിന്റെ ഇഷ്ടികകൾ ചുട്ട ഇഷ്ടികകളാണെന്നും ഏഴ് കൌൺസിലർമാർ അതിന്റെ അടിത്തറ പാകിയിട്ടുണ്ടെന്നും സാക്ഷ്യപ്പെടുത്തുക. ഒരു ചതുരശ്ര മൈൽ നഗരമാണ്, ഒരു ചതുരശ്രമൈൽ തോട്ടങ്ങളാണ്, ഒരു ചതുരസ്ര മൈൽ കളിമൺ കുഴികളും, ഇഷ്തറിന്റെ (ID1) ചതുരശ്ര മൈലിന്റെ തുറന്ന മൈതാനവും ഉറൂക്കും ഉൾക്കൊള്ളുന്നു. ചെമ്പ് ടാബ്ലെറ്റ്-ബോക്സ് തിരയുക, അതിന്റെ വെങ്കല പൂട്ട് പഴയപടിയാക്കുക, അതിന്റെ രഹസ്യത്തിലേക്കുള്ള വാതിൽ തുറക്കുക, ലാപിസ് ലാസുലി ടാബ്ലെറ്റിനെ ഉയർത്തി വായിക്കുക".
വിശവൻ ഭാഷ

ഇന്ത്യയിലെ മധ്യകേരളത്തിലെ ഒരു ഗോത്രവർഗക്കാർ സംസാരിക്കുന്ന ഒരു ദ്രാവിഡ ഭാഷയാണ് വിഷവൻ.

കേരളത്തിലെ ഒരു ആദിവാസി സമൂഹമാണ് വിശ്വൻ, എറണാകുളം ജില്ലയിലെ ഇടമലയാർ മേഖലയിലും തൃശൂർ ജില്ലയിലെ വാഴച്ചാൽ മേഖലയിലുമാണ് അവർ താമസിക്കുന്നത്. സർക്കാർ രേഖകൾ പ്രകാരം ഇവ വംശനാശ ഭീഷണി നേരിടുന്നവയാണ്, പക്ഷേ ഇപ്പോഴും ഈ പ്രദേശത്ത് താമസിക്കുന്നു.

## അവലംബങ്ങൾ

വർഗ്ഗം:കേരളത്തിലെ ഭാഷകൾ
വർഗ്ഗം:ദ്രാവിഡഭാഷകൾ
വർഗ്ഗം:Language articles citing Ethnologue 18
വർഗ്ഗം:Pages containing links to subscription-only content
ഇരവാലൻ ഭാഷ

എരവല്ലൻ തമിഴുമായി ബന്ധപ്പെട്ട ഒരു ആദിവാസി ദ്രാവിഡ ഭാഷയാണ് . കേരളത്തിലും തമിഴ്‌നാട്ടിലും എരവല്ലൻ ജനത ഇത് സംസാരിക്കുന്നു.

## അവലംബങ്ങൾ

വർഗ്ഗം:കേരളത്തിലെ ഭാഷകൾ
വർഗ്ഗം:ദ്രാവിഡഭാഷകൾ
വർഗ്ഗം:Language articles citing Ethnologue 18
വർഗ്ഗം:Pages containing links to subscription-only content
കുണ്ടുവടി ഭാഷ

കുണ്ടുവടി ഇന്ത്യയിലെ ഒരു ദക്ഷിണ ദ്രാവിഡ ഭാഷയാണ്. ഘടനാപരമായി മലയാളത്തോട് സാമ്യമുണ്ടെങ്കിലും, പതിയ ഭാഷയോട് കൂടുതൽ അടുത്താണ് ഇത്. കേരളത്തിലെ വയനാട്–കോഴിക്കോട്ട് പ്രദേശങ്ങളിലെ ആദിവാസി സമൂഹമായ കുണ്ടുവടിയർ സംസാരിക്കുന്ന ഭാഷയാണിത്.

## അവലംബങ്ങൾ

വർഗ്ഗം:കേരളത്തിലെ ഭാഷകൾ
വർഗ്ഗം:ദ്രാവിഡഭാഷകൾ
വർഗ്ഗം:Language articles citing Ethnologue 18
വർഗ്ഗം:Pages containing links to subscription-only content
മലമലസർ ഭാഷ

ഇന്ത്യയിലെ ഒരു പട്ടികവർഗ്ഗക്കാർ  സംസാരിക്കുന്ന ഒരു തെക്കൻ ദ്രാവിഡ ഭാഷയാണ് മാല മലസാർ.

## അവലംബങ്ങൾ

വർഗ്ഗം:കേരളത്തിലെ ഭാഷകൾ
വർഗ്ഗം:ദ്രാവിഡഭാഷകൾ
വർഗ്ഗം:Language articles citing Ethnologue 18
വർഗ്ഗം:Pages containing links to subscription-only content
മന്നൻ ഭാഷ

മന്നൻ കേരളത്തിലും തമിഴ്‌നാട്ടിലും ഉള്ള ഒരു ദ്രാവിഡ ഭാഷയാണ് , ഇത് തമിഴ് ഭാഷകളുടെ കീഴിൽ വർഗ്ഗീകരിച്ചിരിക്കുന്നു.

## അവലംബങ്ങൾ

വർഗ്ഗം:കേരളത്തിലെ ഭാഷകൾ
വർഗ്ഗം:ദ്രാവിഡഭാഷകൾ
വർഗ്ഗം:Language articles citing Ethnologue 18
വർഗ്ഗം:Pages containing links to subscription-only content
കൈകടി ഭാഷ

കൈകാടി ഭാഷ തമിഴുമായി ബന്ധപ്പെട്ട ഒരു ദ്രാവിഡ ഭാഷയാണ് , പ്രാഥമികമായി മഹാരാഷ്ട്രയിലെ മുൻ നാടോടികളായ കൈകാടി ഗോത്രത്തിലെ 23,000 ആളുകൾ സംസാരിക്കുന്നു.

## അവലംബങ്ങൾ

വർഗ്ഗം:കേരളത്തിലെ ഭാഷകൾ
വർഗ്ഗം:ദ്രാവിഡഭാഷകൾ
വർഗ്ഗം:Language articles citing Ethnologue 18
വർഗ്ഗം:Pages containing links to subscription-only content
പട്ടപ്പ് ഭാഷ

പട്ടപ്പു ആന്ധ്രാപ്രദേശിലെ വിവരിച്ച ദ്രാവിഡ ഭാഷയാണ്. 

ഇന്ത്യയിലെ തെക്കൻ ആന്ധ്രാപ്രദേശിലെ ഒരു തീരദേശ സമൂഹമായിരുന്നു പട്ടാപ്പു. അവരെ മറ്റ് പിന്നോക്ക വിഭാഗങ്ങളുടെ പട്ടികയിൽ ഉൾപ്പെടുത്തിയിട്ടുണ്ട്.

നെല്ലൂർ , പ്രകാശം , ബാപട്‌ല ജില്ലകളിലെ തീരപ്രദേശങ്ങളിലാണ് ഇവർ കൂടുതലും താമസിക്കുന്നത് . ഈ ഭാഷ സംസാരിക്കുന്ന ആളുകൾ 146 വ്യത്യസ്ത ഗ്രാമങ്ങളിൽ നിന്നുള്ളവരാണ്. തമിഴുമായി അടുത്ത ബന്ധമുള്ള ഈ ഭാഷയ്ക്ക് തെലുങ്കിന്റെ സ്വാധീനവുമുണ്ട്.

അവരുടെ ഗ്രാമങ്ങളിൽ മിക്കതിലും ശ്രീരാമന് സമർപ്പിച്ചിരിക്കുന്ന ഒരു ക്ഷേത്രമുണ്ട് .

രാമായണത്തിൽ പറയുന്നത്: ഈ ജാതിയിൽപ്പെട്ട ഒരാൾക്ക് ശ്രീരാമൻ മാ സീതേ ദേവിയെ അന്വേഷിച്ച് നദി മുറിച്ചുകടക്കാൻ സഹായിച്ചു . ആ വ്യക്തിയുടെ ജാതിയിൽപ്പെട്ടവരെ (പട്ടപ്പു കാപ്പു) ആരാധിക്കുമെന്ന് ശ്രീരാമൻ ആ വ്യക്തിക്ക് വാക്ക് നൽകി..

അവ പ്രധാനമായും വേട്ടയാടൽ, മത്സ്യബന്ധനം അല്ലെങ്കിൽ ജലജീവികളെ പിടിക്കൽ, കൃഷി തുടങ്ങിയവയെ ആശ്രയിച്ചിരിക്കുന്നു.

## ബാഹ്യ ലിങ്കുകൾ
*ISO അഭ്യർത്ഥന വേഡ്-ലിസ്റ്റ് ചേർത്തിരിക്കുന്ന

## അവലംബങ്ങൾ

വർഗ്ഗം:കേരളത്തിലെ ഭാഷകൾ
വർഗ്ഗം:ദ്രാവിഡഭാഷകൾ
വർഗ്ഗം:Language articles citing Ethnologue 18
വർഗ്ഗം:Pages containing links to subscription-only content
എം.എസ്. മോഹനചന്ദ്രൻ

കേരളീയനായ ഒരു കാർട്ടൂണിസ്റ്റും എഴുത്തുകാരനുമാണ് **എം.എസ്. മോഹനചന്ദ്രൻ** (ജീവിതകാലം, 15 മാർച്ച് 1952).  അരനൂറ്റാണ്ടായി കാർട്ടൂൺ രംഗത്ത് പ്രവർത്തിച്ച് വരുന്നു. കേരള കാർട്ടൂൺ അക്കാദമി വിശിഷ്ടാംഗത്വം നൽകി അദ്ദേഹത്തെ ആദരിച്ചിട്ടുണ്ട്.  
## ജീവിതരേഖ
കൊല്ലം ജില്ലയിലെ അഞ്ചലിനടുത്ത് ആർച്ചൽ കോയിക്കൽ വീട്ടിൽ പുതുമംഗലം എം.കെ. മാധവൻ നായരുടെയും കെ.സുമതി അമ്മയുടെയും മകനാണ്.  ഇന്ത്യൻ ബാങ്കിലെ ഉദ്യോഗസ്ഥനായിരുന്നു. 

കാർട്ടൂണിസ്റ്റ് ജി. സോമനാഥനിൽ നിന്ന് പ്രചോദനം ഉൾക്കൊണ്ട് കരിയർ ആരംഭിച്ചു. ബാലയുഗത്തിൽ (1973 മെയ്) പ്രസിദ്ധീകരിച്ച ആദ്യ ചിത്രകഥയും 1973 ലെ കുങ്കുമം ഓണം സ്പെഷ്യലിൽ ആദ്യ കാർട്ടൂണും. ജനയുഗം, കേരളശബ്ദം, വനിതാ-ബാലരമ പബ്ലിക്കേഷൻസ് എന്നിവയിൽ നിരവധി രചനകൾ പ്രസിദ്ധീകരിച്ചു. ഇന്ത്യൻ ബാങ്ക് അവരുടെ വെബ്‌സൈറ്റ്, എ.ടി.എം. സ്‌ക്രീനുകൾ, പബ്ലിസിറ്റി മെറ്റീരിയലുകൾ എന്നിവയിൽ അദ്ദേഹത്തിന്റെ കാർട്ടൂൺ ഉപയോഗിച്ചിരുന്നു. 2012 ൽ സീനിയർ മാനേജരായി വിരമിച്ച ശേഷം ഫ്രീലാൻസ് കാർട്ടൂണിസ്റ്റായും ഹ്യൂമറിസ്റ്റായും ജോലി ചെയ്തു. നാല് പുസ്തകങ്ങളുടെ രചയിതാവാണ്.

കാർട്ടൂൺ രംഗത്തെ സമഗ്ര സംഭാവനയ്ക്ക് കേരള കാർട്ടൂൺ അക്കാദമിയുടെ കെ.എസ്.പിള്ള സ്മാരക പുരസ്കാരവും, ഹാസ സാഹിത്യ രംഗത്തെ സംഭാവനകൾക്ക് തിരുവനന്തപുരം നർമ്മ കൈരളിയുടെ പുരസ്കാരവും ലഭിച്ചിട്ടുണ്ട്. കേരള കാർട്ടൂൺ അക്കാദമിയുടെ സെക്രട്ടറി, ട്രഷറർ, അക്കാദമി മുഖപത്രത്തിൻറെ പത്രാധിപർ എന്നീ നിലകളിൽ പ്രവർത്തിച്ചിട്ടുണ്ട്.

ഭാര്യ ബി.എസ്.ഗീത. മക്കൾ ശ്യാം ചന്ദ്, ദേവി ചന്ദ്.
## കൃതികൾ
* ഹാസ്യം ഗവേഷണീയം.
* ജി. സോമനാഥൻ

## പുരസ്കാരങ്ങൾ

* കാർട്ടൂൺ രംഗത്തെ സമഗ്ര സംഭാവനയ്ക്ക് കേരള കാർട്ടൂൺ അക്കാദമിയുടെ കെ.എസ്.പിള്ള സ്മാരക പുരസ്കാരം
* നർമ്മ കൈരളിയുടെ പുരസ്കാര
* കേരള കാർട്ടൂൺ അക്കാദമി വിശിഷ്ടാംഗത്വം  (2025)

## ചിത്രശാല

MS Mohanachandran felicitation 2025.jpg|കേരള കാർട്ടൂൺ അക്കാദമി വിശിഷ്ടാംഗത്വം 2025
MS Mohanachandran felicitation 2 2025.jpg|കേരള കാർട്ടൂൺ അക്കാദമി വിശിഷ്ടാംഗത്വം 2025


## അവലംബം


വർഗ്ഗം:കാർട്ടൂണിസ്റ്റുകൾ
വർഗ്ഗം:കേരള കാർട്ടൂൺ അക്കാദമി വിശിഷ്ടാംഗത്വം ലഭിച്ചവർ
വർഗ്ഗം:1952-ൽ ജനിച്ചവർ
വർഗ്ഗം:മാർച്ച് 15-ന് ജനിച്ചവർ
പഡാസ് നദി

മലേഷ്യയിലെ സബാ സംസ്ഥാനത്തിന്റെ തെക്കുപടിഞ്ഞാറൻ മേഖലയിലെ ഉൾനാടൻ വിഭാഗത്തിലൂടെ ഒഴുകുന്ന ഒരു നദിയാണ് **പഡാസ് നദി** (മലയ്: സുംഗൈ പടാസ്). വടക്കുപടിഞ്ഞാറൻ സബായിലെ പർവതനിരകളിലെ അതിന്റെ ഉറവിടം മുതൽ ബ്യൂഫോർട്ട് പട്ടണത്തിന് തെക്ക് പടിഞ്ഞാറായി, ദക്ഷിണ ചൈനാക്കടലിലേയ്ക്കുള്ള അതിന്റെ പതനസ്ഥാനം വരെ ഇതിന് ഏകദേശം 120 കിലോമീറ്റർ (75 മൈൽ) നീളമുണ്ട്. സിപ്പിറ്റാങ് ജില്ലയിലെ ലോംഗ് പാസിയയിൽ നിന്നുത്ഭവിക്കുന്ന ഈ നദി ക്രോക്കർ പർവതവ്യവസ്ഥയുടെ ഭാഗമായ ബ്യൂഫോർട്ട്, കെനിംഗൌ, ടെനോം ജില്ലകളിലെ പർവത നിരകളിലൂടെയാണ് കടന്നുപോകുന്നത്. 

## സവിശേഷതകൾ
ലാബുവാൻ മേഖലയ്ക്കും ബ്യൂഫോർട്ട്, ടെനോം എന്നീ രണ്ട് ജില്ലകൾക്കും ജലവിതരണം നൽകുന്നതിനാൽ ഒരു  പ്രധാന നദിയായി കണക്കാക്കപ്പെടുന്ന ഇത്, സബാ സംസ്ഥാനത്തിന്റെ മുഴുവൻ പടിഞ്ഞാറൻ തീരത്തേക്കുമുള്ള ജലവൈദ്യുതിയുടെ ഒരു പ്രധാന ഉറവിടമെന്ന നിലയിലും സുപ്രധാനമാണ്. ലിവാഗു, കിയുലു നദി എന്നിവയോടൊപ്പം സബായിലെ വാട്ടർ റാഫ്റ്റിംഗ് വിനോദ പ്രവർത്തനങ്ങളുടെ ഒരു ലക്ഷ്യസ്ഥാനം കൂടിയാണ് ഈ നദി.
പ്രമാണം:RiversOfSabah_SungaiPadas-01.jpg|നദിയിലെ പാറകൾ.
പ്രമാണം:Sungai-Padas_View-In-Padas-Valley.jpg|പാഡാസ് താഴ്‌വരയിൽ നിന്നുള്ള നദീതീരത്തിന്റെ വീക്ഷണം.
പ്രമാണം:Sungai-Padas_Bridge-in-Beaufort.jpg|ബ്യൂഫോർട്ടിൽ നദിക്ക് കുറുകെയുള്ള പാലം.
പ്രമാണം:White_water_rafting_at_Padas_River.jpg|നദിയിലെ വാട്ടർ റാഫ്റ്റിംഗ് പ്രവർത്തനങ്ങൾ.


## ഇതും കാണുക

* മലേഷ്യയിലെ നദികളുടെ പട്ടിക
* സിറ്റോംപോക്ക് പാലം

## കൂടുതൽ വായിക്കുക

* 

## അവലംബം

## ബാഹ്യ ലിങ്കുകൾ

* 

വർഗ്ഗം:മലേഷ്യയിലെ നദികൾ
വർഗ്ഗം:Coordinates on Wikidata
വർഗ്ഗം:Articles containing Malay-language text
ശാന്തിപ്രിയ

ലഘുചിത്രം|ശാന്തി പ്രിയ കൊല്ലത്തു നടന്ന ഒരു സംഗീത പരിപാടിയിൽ 2025
കേരളീയയായ ഒരു ഗായികയാണ് ശാന്തിപ്രിയ. പശ്ചിമ ബംഗാളിലെ പാർവതി ബാവുളിന്റെ പക്കൽ നിന്നും ബാവുൾ സംഗീത പരിശീലനം നേടിയിട്ടുണ്ട്. കേരളത്തിലും പുറത്തും ഘാരാളം അവതരണങ്ങൾ നടത്തി വരുന്നു.
## ജീവിതരേഖ
ലഘുചിത്രം|ശാന്തി പ്രിയ
വയനാട് ജനിച്ചു. കെ.ജെ. ബേബിയുടെയും ഷെർളിയുടെയും മകളാണ്. കെ.ജെ. ബേബിയുടെ കനവ് പള്ളിക്കൂടത്തിലായിരുന്നു വിദ്യാഭ്യാസം. പാർവ്വതി ബാവുളിൽ നിന്ന് ബാവുൾ സംഗീതവും മദ്ധ്യപ്രദേശിലെ പ്രഹ്‌ളാദ്സിംഗ് ജിപ്പാനിയായിൽ നിന്ന് കബീർ പാട്ടുകളും പരിശീലിച്ചു. ശ്രീനാരായണ ഗുരുവിന്റെ വചനങ്ങൾ, കബീറിന്റെ ദോഹകൾ, മീരയുടെ ഗാനങ്ങൾ, കേരളത്തിലെ നാടോടി ഗാനങ്ങൾ എന്നിവ അവതരണങ്ങളിൽ ആലപിക്കാറുണ്ട്.
ലഘുചിത്രം

## ചിത്രജാലകം

Santhi priya baul5.jpg|ശാന്തി പ്രിയ
Santhi priya baul3.jpg|ശാന്തി പ്രിയ
Santhi priya baul8.jpg|ശാന്തി പ്രിയ
Santhi priya baul11.jpg|ശാന്തി പ്രിയ
Santhi priya baul12.jpg|ശാന്തി പ്രിയ


## അവലംബം


വർഗ്ഗം:കേരളത്തിലെ ജനകീയ ഗായകർ
എൻ.കെ. കുമാരൻ

കേരളത്തിലെ ഒരു രാഷ്ട്രീയപ്രവർത്തകനും മുൻ നിയമസഭാംഗവുമായിരുന്നു **എൻ.കെ. കുമാരൻ** (17 നവംബർ 1904-16 ജൂലൈ 1983). കണ്ണൂർ നിയമസഭാമണ്ഡലത്തിൽ നിന്നും കോൺഗ്രസ്(ഒ) പ്രതിനിധിയായി നാലാം കേരളനിയമസഭയിൽ അംഗമായി. 1934-ൽ കണ്ണൂർ മുനിസിപ്പാലിറ്റി ചെയർമാനായി തിരഞ്ഞെടുക്കപ്പെടുകയും ദീർഘനാൾ ആ പദവി വഹിക്കുകയും ചെയ്തിട്ടുണ്ട്. 1970-ൽ നിയമസഭയിൽ എത്തിയതിനുശേഷം പെറ്റിഷൻസ് കമ്മിറ്റിയിലും, അഷ്വറൻസ് കമ്മിറ്റിയിലും അംഗമായിരുന്നു. ഒരു സാഹിത്യകാരൻ കൂടിയായിരുന്ന ഇദ്ദേഹം *ഹരിജൻ ഗേൾ* എന്ന പുസ്തകവും രചിച്ചിട്ടുണ്ട്. മദ്രാസ് യൂണിവേഴ്സിറ്റി സെനറ്റംഗം, കേരള മുനിസിപ്പൽ ചെയർമെൻസ് ചേമ്പറിന്റെ അധ്യക്ഷൻ, ജില്ലാ പ്ലാനിംഗ് കമ്മിറ്റി അംഗം എന്നീ നിലകളിലും പ്രവർത്തിച്ചിരുന്നു. സി.പി. ചന്ദ്രമതിയമ്മയായിരുന്നു ഭാര്യ.

## തിരഞ്ഞെടുപ്പ് ചരിത്രം

## അവലംബങ്ങൾ

വർഗ്ഗം:നവംബർ 17-ന് ജനിച്ചവർ
വർഗ്ഗം:1904-ൽ ജനിച്ചവർ
വർഗ്ഗം:ജൂലൈ 16-ന് മരിച്ചവർ
വർഗ്ഗം:1983-ൽ മരിച്ചവർ
വർഗ്ഗം:ഇന്ത്യൻ നാഷണൽ കോൺഗ്രസ്സ് (ഒ) പ്രവർത്തകർ
വർഗ്ഗം:നാലാം കേരള നിയമസഭാംഗങ്ങൾ
ഒക്ടോബർ ഫെസ്റ്റ്

ലോകത്തിലെ ഏറ്റവും വലിയ നാടോടി ഉത്സവമാണ് ജർമനിയിലെ മ്യൂണിക്ക് നഗരത്തിൽ നടക്കുന്ന **ഒക്ടോബർ ഫെസ്റ്റ്** (ജർമനിൽ Oktoberfest / Weisen). പ്രധാനമായും ഇതൊരു ബിയർ ഫെസ്റ്റാണ്. മ്യൂണിക്ക് നഗരത്തിലെ തെരേസിയൻവിസെ മൈതാനത്ത് സെപ്റ്റംബർ മാസത്തെ പകുതിമുതൽ ഒക്ടോബർ മാസത്തെ ആദ്യ ഞായറാഴ്ച വരെയാണ് ഒക്ടോബർ ഫെസ്റ്റ് നടക്കുന്നത്. ഏതാണ്ട് 70 ലക്ഷം ആളുകൾ ഒക്ടോബർ ഫെസ്റ്റിന് എല്ലാവർഷവും പങ്കെടുക്കുന്നു എന്നാണ് കണക്കാക്കുന്നത്.

## ബിയർ കൂടാരങ്ങൾ
ഒക്ടോബർ ഫെസ്റ്റ് സമയത്ത് അത് നടക്കുന്ന തെരേസിയൻവിസെ മൈതാനത്ത് ധാരാളം ബിയർ കൂടാരങ്ങൾ ഉണ്ടാവും. ജർമനിയിലെ പ്രധാന ബിയർ ഉത്പാദകരുടെ കൂടാരങ്ങളാണിത്. ഇവിടെ 2000 മുതൽ 3000 പേർക്ക് വരെ ഒരുമിച്ച് ഇരുന്ന ബിയർ കുടിക്കാനും ഭക്ഷണം കഴിക്കാനും സംഗീതം ആസ്വദിക്കാനും ആവും.

## അവലംബങ്ങൾ
വൊറയൂർ കോട്ടൺ സാരി

2025 ൽ  ഭൗമസൂചികാപദവി സ്വന്തമാക്കിയ തമിഴ്നാട്ടിൽ നിന്നുള്ള ഉൽപ്പന്നമാണ് **വൊറയൂർ സാരി**. തിരുച്ചിറപ്പള്ളി ജില്ലയിലെ മണമേടിലെ നെയ്ക്കുശാലകളിലാണ് ഇവ തയ്യാറാക്കുന്നത്. പരുത്തിനൂലും കളർ ഡൈയും ഉപയോഗിച്ചാണ് നിർമാണം. ഭാരം, ഈട്, വീതിയുള്ള ബോർഡർ എന്നിവകൊണ്ട് ആകർഷകമാണ്.

## ചരിത്രം
തിരുച്ചിറപ്പള്ളി ജില്ലയിലെ വൊറൈയൂർ അഥവാ ഉറൈയൂർ ഒരുകാലത്ത് ചോളന്മാരുടെ തലസ്ഥാന നഗരമായിരുന്നു. കാവേരി നദിക്കരയിൽ സ്ഥിതി ചെയ്യുന്ന ഇവിടം തുണിത്തരങ്ങൾ, സുഗന്ധവ്യഞ്ജനങ്ങൾ, രത്നക്കല്ലുകൾ എന്നിവയുടെ തിരക്കേറിയ വാണിജ്യ കേന്ദ്രമായിരുന്നു. വൊറയൂർ പരുത്തി അതിന്റെ മികച്ച ഗുണനിലവാരം കാരണം ലോക ശ്രദ്ധയാകർഷിച്ചിരുന്നു. ഗ്രീക്ക്, തമിഴ് സാഹിത്യത്തിൽ ഇവയെക്കുറിച്ച് പരാമർശമുണ്ട്.  റോമൻ, ഗ്രീക്ക്, യൂറോപ്യൻ വ്യാപാരികളുടെ ആശീർവാദത്തോടെയും പിന്തുണയോടെയും വൊറൈയൂർ തുണി ഉൽപ്പന്നങ്ങൾ കീർത്തി കേട്ടവയായി.

പരമ്പരാഗതമായി വൈദഗ്ധ്യമുള്ള നെയ്ത്തുകാരുടെ കൂട്ടായ്മയായ ദേവാംഗ സമൂഹമാണ് വൊറൈയൂർ കോട്ടൺ സാരികളുടെ പിന്നിലെ നിർമ്മാതാക്കൾ. കാവേരിയിൽ നിന്നുള്ള വെള്ളത്തിന്റെ അതുല്യമായ ധാതു ഘടന പരുത്തി നൂലിലേക്ക് ചായങ്ങൾ ആഗിരണം ചെയ്യുന്നത് വർദ്ധിപ്പിക്കുന്നു, ഇത് സാരികൾക്ക് അവയുടെ സ്വഭാവ തിളക്കവും ഈടും നൽകുന്നു.

## ഡിസൈൻ
ഈ സാരികളെ വ്യത്യസ്തമാക്കുന്നത് അവയുടെ നേർത്ത ബോർഡറുകളുള്ള പ്ലെയിൻ അല്ലെങ്കിൽ മിനിമൽ ഡിസൈനുകളാണ്. വ്യത്യസ്തമായ കോർവായ് ബോർഡർ - തുടർച്ചയായ റണ്ണിംഗ് പാറ്റേൺ - ബ്ലോക്ക് കളർ പാലറ്റുകൾ, ജ്യാമിതീയ മോട്ടിഫുകൾ എന്നിവയാൽ ഇവ അറിയപ്പെടുന്നു. പച്ച, വയലറ്റ്, വാടമല്ലി, ബേബി ബ്രൗൺ ചെമ്പ് എന്നിവയുടെ കടുപ്പത്തിലുള്ള നിറങ്ങളും  അവയുടെ  അസാധാരണമായ വർണ്ണ തിരഞ്ഞെടുപ്പുകളും സാരി വിപണിയിൽ വൊറയൂർ കോട്ടൺ സാരികളെ വേറിട്ടു നിർത്തുന്നു.

ഈ സാരികൾക്ക് 47 ഇഞ്ച് മുതൽ 50 ഇഞ്ച് വരെ വീതിയുണ്ട്. ബോർഡറിൽ വ്യത്യസ്ത രൂപങ്ങളുണ്ട്, അതിൽ ഡയമണ്ട് മൊക്കു (വജ്ര ആകൃതികളുടെ ഇഴ), മുത്തു സീർ (മുത്ത് മുത്തുകൾ), വാങ്കി (ആംബെൻഡ് അല്ലെങ്കിൽ ഷെവ്റോൺ) മൊക്കു, തലപ്പിലോ ബോർഡറിലോ മാറിമാറി വരുന്ന ചുവപ്പ്,   റെയിൽ പാളം (റെയിൽവേ ട്രാക്ക്) വരകൾ എന്നിവ ഉൾപ്പെടുന്നു.

## അവലംബം


വർഗ്ഗം:ഭൗമസൂചിക പദവി ലഭിച്ച തമിഴ്‍നാട്ടിലെ ഉൽപ്പന്നങ്ങൾ
വർഗ്ഗം:സാരികൾ
നാമക്കൽ കൽപ്പാത്രങ്ങൾ

2025 ൽ ഭൗമ സൂചികാ പദവി ലഭിച്ച തമിഴ്‍നാട്ടിലെ ഒരു നാടൻ ഉത്പന്നമാണ് **നാമക്കൽ കൽപ്പാത്രങ്ങൾ**. സോപ്പ്സ്റ്റോൺ (മക്കൾ പാത്രങ്ങൾ) ഉപയോഗിച്ച് നിർമ്മിച്ച നാമക്കലിന്റെ പ്രശസ്തമായ പാത്രങ്ങൾ, കൽച്ചട്ടി എന്നറിയപ്പെടുന്നു, തലമുറകളായി ദക്ഷിണേന്ത്യൻ അടുക്കളകളിൽ ഒരു പ്രധാന ഘടകമാണ് ഇവ. പുരാതന കാലഘട്ടം മുതൽ ഇവ ഉപയോഗിച്ചു വരുന്നു.

നേരത്തെ, നാമക്കൽ മക്കൾ പാത്രങ്ങൾക്കുള്ള ആദ്യ ജിഐ അപേക്ഷ തമിഴ്‌നാട് ഹാൻഡിക്രാഫ്റ്റ്സ് ലിമിറ്റഡ് (പൂമ്പുഹാർ) സമർപ്പിച്ചിരുന്നു. 2019 ജൂലൈയിൽ, കൂടുതൽ സഹായ രേഖകൾ ശേഖരിക്കുന്നതിന് സംഘടന ജിഐ രജിസ്ട്രിയിൽ നിന്ന് കൂടുതൽ സമയം തേടി, പക്ഷേ പിന്നീട് 2019 നവംബറിൽ അപേക്ഷ പിൻവലിച്ചു. 2022 ൽ, നാമക്കൽ സ്റ്റോൺ പ്രോഡക്റ്റ്സ് മാനുഫാക്ചറേഴ്സും എംഎസ്എംഇ ടെക്നോളജി ഡെവലപ്‌മെന്റ് സെന്റർ - ഇന്റലക്ച്വൽ പ്രോപ്പർട്ടി ഫെസിലിറ്റേഷൻ സെന്ററും ഒരു അപേക്ഷ സമർപ്പിച്ചു. ഇപ്പോൾ ഉൽപ്പന്നത്തിന് ജിഐ ടാഗ് ലഭിച്ചു.
## അവലംബം


വർഗ്ഗം:ഭൗമസൂചിക പദവി ലഭിച്ച തമിഴ്‍നാട്ടിലെ ഉൽപ്പന്നങ്ങൾ
വർഗ്ഗം:പാത്രങ്ങൾ
കാവിന്ദപാടി നാട്ടു ശർക്കര

2025 ൽ ഭൗമ സൂചികാ പദവി ലഭിച്ച തമിഴ്‍നാട്ടിലെ ഒരു നാടൻ ഉത്പന്നമാണ് **കാവിന്ദപാടി നാട്ടു ശർക്കര**. തമിഴ്‌നാട്ടിലെ ശർക്കരപ്പൊടിയുടെ പ്രധാന വിതരണക്കാരാണ് ഈറോഡ് ജില്ലയിലെ കാവിന്ദപാടി.  ലോവർ ഭവാനി പ്രോജക്ട് കനാൽ വഴി  വെള്ളം ലഭിക്കുന്ന വിശാലമായ കരിമ്പ് പാടങ്ങൾ ഇവിടെയുണ്ട്. ഗ്രാമത്തിന്റെ മുദ്ര പതിപ്പിച്ച ശർക്കരപ്പൊടി, കരിമ്പ് ചൂരൽ യന്ത്രവൽകൃതമായി ചതച്ച്, വേർതിരിച്ചെടുക്കുന്ന നീര് സാവധാനം ബാഷ്പീകരിച്ചാണ് പ്രാദേശികമായി നിർമ്മിക്കുന്നത്. ഈ ശർക്കരയിൽ രാസവസ്തുക്കളോ അഡിറ്റീവുകളോ അടങ്ങിയിട്ടില്ല, അതിനാൽ ഇത് ശുദ്ധീകരിച്ച പഞ്ചസാരയ്ക്ക് ആരോഗ്യകരമായ ഒരു ബദലായി മാറുന്നു.

ഉയർന്ന സുക്രോസ് ഉള്ളടക്കത്താൽ കാവിന്ദപടി നാട്ടു ശർക്കര സവിശേഷമാണ്. താഴ്ന്ന ഭവാനി ബെൽറ്റിൽ ശൈത്യകാലത്ത് കൃഷി ചെയ്യുന്ന കരിമ്പിൽ ഈർപ്പം കൂടുതലാണ്, ഇത് കരിമ്പിന്റെ വളർച്ചയും കരിമ്പിൻ ജ്യൂസിന്റെ രുചിയും വർദ്ധിപ്പിക്കുന്നു. വിളർച്ച, മഞ്ഞപ്പിത്തം, ജലദോഷം, ചുമ, ശ്വാസതടസ്സം, വൃക്ക സംബന്ധമായ പ്രശ്നങ്ങൾ, വാതരോഗങ്ങൾ തുടങ്ങിയ രോഗങ്ങൾക്കുള്ള പ്രതിവിധിയായി ഇത് നിർദ്ദേശിക്കപ്പെടുന്നു.

മുമ്പ് ഗോളാകൃതിയിൽ നിർമ്മിച്ചിരുന്ന ഈ ശർക്കര ഇപ്പോൾ ജനപ്രിയ ദീർഘചതുരാകൃതിയിലാണ് നിർമ്മിക്കുന്നത്. മറ്റ് പഞ്ചസാര ഇനങ്ങളുമായി താരതമ്യപ്പെടുത്തുമ്പോൾ, നാട്ടു ശർക്കര  ജൈവ പ്രക്രിയയിലൂടെയാണ് നിർമ്മിക്കുന്നത്.

## അവലംബം


വർഗ്ഗം:ഭൗമസൂചിക പദവി ലഭിച്ച തമിഴ്‍നാട്ടിലെ ഉൽപ്പന്നങ്ങൾ
വർഗ്ഗം:മധുരപലഹാരങ്ങൾ